Nariadenie Komisie (ES) č. 1360/2002 z 13. júna 2002, ktorým sa po siedmykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej dopraveText s významom pre EHP.



Úradný vestník L 207 , 05/08/2002 S. 0001 - 0252

CS.ES Kapitola 07 Zväzok 006 S. 279 - 530

ET.ES Kapitola 07 Zväzok 006 S. 279 - 530

HU.ES Kapitola 07 Zväzok 006 S. 279 - 530

LT.ES Kapitola 07 Zväzok 006 S. 279 - 530

LV.ES Kapitola 07 Zväzok 006 S. 279 - 530

MT.ES Kapitola 07 Zväzok 006 S. 279 - 530

PL.ES Kapitola 07 Zväzok 006 S. 279 - 530

SK.ES Kapitola 07 Zväzok 006 S. 279 - 530

SL.ES Kapitola 07 Zväzok 006 S. 279 - 530



Nariadenie Komisie (ES) č. 1360/2002 z 13. júna 2002, ktorým sa po siedmykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave [1], naposledy zmenené a doplnené nariadením (ES) č. 2135/98 [2] a najmä na jeho články 17 a 18, keďže: (1) technické špecifikácie prílohy IB k nariadeniu (EHS) č. 3821/85 by sa mali prispôsobiť technickému pokroku, s osobitnou pozornosťou venovanou celkovej bezpečnosti systému a interoperabilite medzi záznamovým zariadením a kartou vodiča; (2) prispôsobenie vybavenia si vyžaduje aj prispôsobenie prílohy II k nariadeniu (EHS) č. 3821/85, ktorá definuje značky a schvaľovacie osvedčenia; (3) výbor ustanovený článkom 18 nariadenia (EHS) č. 3821/85 nepredložil svoje stanovisko k opatreniam uvedeným v návrhu a Komisia preto predložila Rade návrh týkajúci sa týchto opatrení; (4) po uplynutí doby stanovenej v článku 18 ods. 5 písm. b) nariadenia (EHS) č. 3821/85 Rada nekonala, je teda na Komisii aby prijala tieto opatrenia, PRIJALA TOTO NARIADENIE: Článok 1 Príloha k nariadeniu (ES) č. 2135/98 sa nahrádza prílohou k tomuto nariadeniu. Článok 2 Príloha II k nariadeniu (ES) č. 3821/85 sa mení a dopĺňa takto: 1. Kapitola I, bod 1, prvý pododsek sa mení takto: - dohodnutý znak pre Grécko "GR" sa nahrádza znakom "23", - dohodnutý znak pre Írsko "IRL" sa nahrádza znakom "24", - pre Rakúsko sa dopĺňa dohodnutý znak "12", - pre Fínsko sa dopĺňa dohodnutý znak "17", - pre Švédsko sa dopĺňa dohodnutý znak "5". 2. Kapitola I, bod 1, druhý pododsek sa mení a dopĺňa takto: - za slovami "záznamový list" sa vkladajú slová "tachografovej karty". 3. Kapitola I, bod 2 sa mení a dopĺňa takto: - za slovami "záznamovom liste" sa vkladajú slová "a na každej tachografovej karte". 4. V kapitole II sa názov dopĺňa o slová "PRE VÝROBKY, KTORÉ SPĹŇAJÚ POŽIADAVKY PRÍLOHY I". 5. Dopĺňa sa táto kapitola III: "III. SCHVAĽOVACIE OSVEDČENIE PRE VÝROBKY, KTORÉ SPĹŇAJÚ POŽIADAVKY PRÍLOHY I B Štát, ktorý udelil schválenie, vydá žiadateľovi schvaľovacie osvedčenie, ktorého vzor je uvedený nižšie. Na informovanie ostatných členských štátov o vydaných alebo odobratých schváleniach, použije členský štát kópie uvedeného osvedčenia." +++++ TIFF +++++ Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. júna 2002 Za Komisiu Loyola de Palacio Podpredsedníčka [1] Ú. v. ES L 370, 31.12.1985, s. 8. [2] Ú. v. ES L 274, 9.10.1998, s. 1. -------------------------------------------------- PRÍLOHA " PRÍLOHA I B POŽIADAVKY NA KONŠTRUKCIU, SKÚŠANIE, MONTÁŽ A KONTROLU OBSAH I. II. 1. 2. 3. 4. III. 1. 2. 2.1. 2.2. 3. 4. 5. 6. 6.1. 6.2. 6.3. 7. 8. 9. 9.1. 9.2. 9.3. 9.4. 9.5. 9.6. 9.7. 9.8. 9.9. 9.10. 9.11. 9.12. 10. 11. 12. 12.1. 12.1.1. 12.1.2. 12.2. 12.3. 12.4. 12.5. 12.6. 12.7. 12.8. 12.9. 12.10. 12.11. 12.12. 12.13. 12.14. 12.15. 13. 14. 15. 15.1 15.2. 15.3. 15.4. 16. 17. 18. 19. 20. 21. 22. 23. 24. IV. 1. 2. 3. 4. 5. 5.1. 5.1.1. 5.1.2. 5.1.3. 5.1.4. 5.2. 5.2.1. 5.2.2. 5.2.3. 5.2.4. 5.2.5. 5.2.6. 5.2.7. 5.2.8. 5.2.9. 5.2.10. 5.2.11. 5.3. 5.3.1. 5.3.2. 5.3.3. 5.3.4. 5.3.5. 5.3.6. 5.3.7. 5.3.8. 5.3.9. 5.3.10. 5.4. 5.4.1. 5.4.2. 5.4.3. 5.5. 5.5.1. 5.5.2. 5.5.3. V. 1. 2. 3. VI. 1. 2. 3. 4. 5. 6. VII. VIII. 1. 2. 3. 4. 5. 6. Doplnok 1. Doplnok 2. Doplnok 3. Doplnok 4. Doplnok 5. Doplnok 6. Doplnok 7. Doplnok 8. Doplnok 9. Doplnok 10. Doplnok 11. I. DEFINÍCIE V tejto prílohe: "aktivácia" znamená : fázu, v ktorej sa záznamové zariadenie stáva plne funkčným a plní všetky funkcie vrátane bezpečnostných funkcií; Aktivovanie záznamového zariadenia si vyžaduje použitie dielenskej karty a vloženie jej PIN kódu; "autentifikácia" znamená : funkciu určenú na určenie a overenie totožnosti; "autenticita" znamená : vlastnosť, že informácia prichádza od účastníka, ktorého totožnosť sa môže overiť; "zabudovaná skúška (BIT)" znamená : skúšky, ktoré sa vykonávajú na požiadanie, spustené operátorom alebo vonkajším zariadením; "kalendárny deň" znamená : deň od 00.00 hodín do 24.00 hodím. Všetky kalendárne dni vzťahujúce sa na UTC čas (koordinovaný svetový čas); "kalibrácia" znamená : aktualizácia alebo potvrdenie parametrov vozidla uložených v dátovej pamäti. Parametre vozidla zahŕňajú identifikáciu vozidla (VIN, VRN a členský štát registrácie) a charakteristiky vozidla (w, k, l, rozmer pneumatík, nastavenie zariadenia obmedzujúceho rýchlosť (ak je), aktuálny UTC čas, aktuálny stav počítadla kilometrov); kalibrovanie záznamového zariadenia si vyžaduje použitie dielenskej karty; "číslo karty" znamená : 16 alfanumerických znakov, ktoré jednoznačne identifikujú tachografovú kartu v členskom štáte. Číslo karty (prípadne) obsahuje poradový index, index náhrady a index obnovy; karta je preto jednoznačne identifikovaná kódom vydávajúceho členského štátu a číslom karty; "poradový index karty" znamená : 14 miestny alfanumerický znak čísla karty, ktorý sa používa na rozlíšenie rôznych kariet vydaných spoločnosti alebo orgánu, ktorému sa môže vydať niekoľko tachografových kariet. Spoločnosť alebo orgán je jednoznačne identifikovaný prvými 13 znakmi čísla karty; "index obnovy karty" znamená : 16 miestny alfanumerický znak čísla karty, ktorý zvýši vždy pri obnove karty; "index náhrady karty" znamená : 15 miestny alfanumerický znak čísla karty, ktorý zvýši vždy pri náhrade karty; "charakteristický koeficient vozidla" znamená : numerickú veličinu, udávajúcu hodnotu výstupného signálu emitovaného časťou vozidla, ktorá ho spája so záznamovým zariadením (výstupný hriadeľ prevodovky alebo náprava) zatiaľ čo vozidlo prejde vzdialenosť jedného kilometra za štandardných skúšobných podmienok (pozri kapitolu VI(5)). Charakteristický koeficient je vyjadrený v impulzoch na kilometer (w = … imp/km); "podniková karta" znamená : tachografovú kartu vydanú orgánmi členského štátu vlastníkovi alebo držiteľovi vozidiel vybavených záznamovým zariadením; podniková karta identifikuje podnik a umožňuje zobrazovanie, sťahovanie a tlač dát uložených v záznamovom zariadení; ktoré bolo týmto podnikom zablokované; "konštanta záznamového zariadenia" znamená : numerickú veličinu udávajúcu hodnotu vstupného signálu potrebnú na zobrazenie a zaznamenanie prejdenej vzdialenosti 1 km; táto konštanta sa vyjadruje v impulzoch na kilometer (k = … imp/km); "nepretržitý čas vedenia" počítaný v záznamovom zariadení ako [1] : nepretržitý čas vedenia vypočítaný ako súčet aktuálnych časov vedenia konkrétneho vodiča, od konca jeho posledného časového úseku POHOTOVOSTI alebo PRESTÁVKY/ODPOČINKU alebo NEZNÁMEHO času [2]45 alebo viac minút (tento časový úsek môže byť rozdelený na niekoľko 15-minútových alebo dlhších intervalov). Výpočty podľa potreby berú do úvahy doterajšie činnosti uložené na karte vodiča. Keď vodič nevložil svoju kartu, výpočty vychádzajú z uložených dát zaznamenaných do času, kedy nebola vložená karta a vzťahujúcich sa k príslušnému slotu; "kontrolná karta" znamená : tachografovú kartu, ktorú vnútroštátnemu príslušnému kontrolnému orgánu vydali orgány členského štátu; kontrolná karta identifikuje kontrolný orgán a prípadne kontrolóra a umožňuje získať prístup k dátam uloženým v dátovej pamäti alebo na karte vodiča formou čítania, tlače alebo sťahovania; "kumulovaný čas prestávok" sa počíta v záznamovom zariadení ako [3] : kumulovaný čas prestávky z času vedenia sa vypočíta ako súčet aktuálnych časov POHOTOVOSTI alebo PRESTÁVKY/ODPOČINKU alebo NEZNÁMEHO času [4]15 alebo viac minút pre konkrétneho vodiča od konca jeho posledného časového úseku POHOTOVOSTI alebo PRESTÁVKY/ODPOČINKU alebo NEZNÁMEHO [5]času 45 alebo viac minút (tento časový úsek môže byť rozdelený na niekoľko 15-minútových alebo dlhších intervalov). Výpočty podľa potreby berú do úvahy doterajšie činnosti uložené na karte vodiča. Neznáme časové úseky s negatívnou dobou trvania (začiatok neznámého časového úseku > koniec neznámeho časového úseku) z dôvodu časového prekrývania medzi dvoma rôznymi záznamovými zariadeniami, sa pri výpočte neberú do úvahy. Keď vodič nevložil svoju kartu, výpočty vychádzajú z uložených dát zaznamenaných do času, kedy nebola vložená karta a vzťahujúcich sa k príslušnému slotu; "dátová pamäť" znamená : elektronické pamäťové dátové zariadenie zabudované do záznamového zariadenia; "digitálny podpis" znamená : dáta pripojené k bloku dát alebo kryptografická transformácia bloku dát, ktorá umožňuje príjemcovi bloku dát overiť si hodnovernosť a integritu bloku dát; "sťahovanie" znamená : kopírovanie, spolu s digitálnym podpisom, časti alebo úplnej sady dát uložených v dátovej pamäti vozidla alebo v pamäti tachografovej karty; sťahovaním sa nesmú meniť alebo vymazať žiadne uložené dáta; "karta vodiča" znamená : tachografovú kartu vydanú vodičovi orgánmi členského štátu; karta vodiča identifikuje vodiča a umožňuje uloženie dát o činnosti vodiča; "účinný obvod pneumatík kolies" znamená : priemernú hodnotu vzdialeností prejdených každým z kolies poháňajúcich vozidlo (hnacie kolesá) v priebehu jednej úplnej otáčky. Meranie týchto vzdialeností sa vykoná podľa štandardných skúšobných podmienok (kapitola VI/5)) a vyjadrí sa vo forme "l = … mm". Výrobcovia vozidiel môžu nahradiť meranie týchto vzdialeností teoretickým výpočtom, ktorý berie do úvahy rozloženie hmotnosti na nápravy nenaloženého vozidla v normálnom pohotovostnom stave [6]. Metódu takéhoto teoretického výpočtu schváli príslušný orgán členského štátu; "udalosť" znamená : nenormálnu činnosť zistenú záznamovým zariadením, ktorá môže byť spôsobená pokusom o podvod; "porucha""znamená" : nenormálnu činnosť zistenú záznamovým zariadením, ktorá môže byť spôsobená technickou chybou alebo technickou poruchou; "inštalácia" znamená : montáž záznamového zariadenia do vozidla; "snímač pohybu" znamená : časť záznamového zariadenia, poskytujúca signál predstavujúci rýchlosť vozidla alebo prejdenú vzdialenosť; "neplatná karta" znamená : karta, u ktorej bola zistená chyba, alebo u ktorej chýba počiatočná autentifikácia, alebo ešte nenastal začiatok jej platnosti, alebo jej platnosť skončila; "záznamové zariadenie sa nevyžaduje" znamená : keď sa používanie záznamového zariadenia nevyžaduje podľa ustanovení nariadenia Rady (EHS) č. 3820/85; "prekročenie rýchlosti" znamená : prekročenie povolenej rýchlosti vozidla definované ako každý časový úsek nad 60 sekúnd, počas ktorej nameraná rýchlosť vozidla presiahne limit pre nastavenie zariadenia obmedzujúceho rýchlosť, stanovený v smernici Rady 92/6/EHS z 10. februára 1992 o inštalovaní a používaní zariadení obmedzujúcich rýchlosť pre niektoré kategórie motorových vozidiel v Spoločenstve [7]; "pravidelná prehliadka" znamená : súbor činností vykonávaných za účelom kontroly, či záznamové zariadenie pracuje riadne a či jeho nastavenie zodpovedá parametrom vozidla; "tlačiareň" znamená : komponent záznamového zariadenia, ktorý zabezpečuje tlač uložených dát; "záznamové zariadenia" znamená : úplné vybavenie určené na montáž do cestných vozidiel na automatické alebo poloautomatické zobrazovanie, zaznamenávanie a uloženie dát o pohybe takých vozidiel a o určitých časoch práce ich vodičov; "obnova" znamená : vydanie novej tachografovej karty keď existujúca karta prestane platiť, alebo ak je chybná a bola vrátená vydávajúcemu orgánu. Z obnovy vždy vyplýva istota, že nemôžu súčasne existovať dve platné karty; "oprava" znamená : každá oprava snímača pohybu alebo jednotky vozidla, ktorá vyžaduje odpojenie napájania alebo odpojenie od iných komponentov záznamového zariadenia, alebo jeho otvorenie; "náhrada" znamená : vydanie tachografovej karty ako náhrady za existujúcu tachografovú kartu, ktorá bola vyhlásená za stratenú, odcudzenú alebo chybnú a nebola vrátená vydávajúcemu orgánu. Z obnovy vždy vyplýva riziko súčasnej existencie dvoch platných kariet; "bezpečnostná certifikácia" znamená : proces ktorým certifikačný orgán ITSEC [8]osvedčí, že overované záznamové zariadenie (alebo komponent) alebo tachografová karta spĺňajú bezpečnostné požiadavky definované v doplnku 10 Všeobecných bezpečnostných cieľov; "automatická skúška" znamená : cyklickú a automatickú skúšku vykonávanú záznamovým zariadením na zisťovanie porúch; "tachografová karta" znamená - karta vodiča, - kontrolná karta, - dielenská karta, - podniková karta; "typové schválenie" znamená : postup, ktorým členský štát potvrdí, že overované záznamové zariadenie (alebo komponent) alebo tachografová karta spĺňajú požiadavky tohto nariadenia; "rozmer pneumatiky" znamená : označenie rozmerov pneumatík (vonkajších hnacích kolies) v súlade so smernicou 92/23/EHS z 31. marca 1992 [9]; "identifikácia vozidla" znamená : čísla identifikujúce vozidlo: registračné číslo vozidla (VRN) s identifikáciou členského štátu registrácie a identifikačným číslom vozidla (VIN) [10]; "jednotka vozidla" znamená : záznamové zariadenie okrem snímača pohybu a káblov pripojených k snímaču. Jednotka vozidla môže byť buď jedno zariadenie alebo niekoľko zariadení rozmiestnených vo vozidle, pokiaľ spĺňajú bezpečnostné požiadavky tohto nariadenia; na účely výpočtu v záznamovom zariadení "týždeň" znamená : časový úsek od 00.00 hodín UTC v pondelok do 24.00 UTC v nedeľu; "dielenská karta" znamená : tachografovú kartu vydanú orgánmi členského štátu výrobcovi záznamového zariadenia, montérovi, výrobcovi vozidla alebo dielni, ktorých schválil uvedený členský štát. Dielenská karta identifikuje držiteľa karty a umožňuje skúšanie, kalibráciu alebo sťahovanie dát zo záznamového zariadenia; II. VŠEOBECNÉ CHARAKTERISTIKY A FUNKCIE ZÁZNAMOVÉHO ZARIADENIA každé vozidlo vybavené záznamovým zariadením, ktoré spĺňa ustanovenia tejto prílohy, musí mať k dispozícii ukazovateľ rýchlosti a počítadlo kilometrov. Tieto funkcie môžu byť súčasťou záznamového zariadenia. 1. Všeobecné charakteristiky Účelom záznamového zariadenia je zaznamenávať, ukladať, zobrazovať, tlačiť a vydávať dáta týkajúce sa činnosti vodiča. Záznamové zariadenie obsahuje káble, snímač pohybu a jednotku vozidla. Jednotka vozidla obsahuje procesor, dátovú pamäť, hodiny ukazujúce reálny čas, dve rozhrania inteligentnej karty (vodič a druhý vodič), tlačiareň, displej, vizuálne výstražné zariadenie, kalibračný/sťahovací konektor a zariadenie umožňujúce vstup užívateľa. Záznamové zariadenie môže byť spojené s inými zariadeniami pomocou doplnkových konektorov. Akékoľvek doplnkové funkcie zabudované alebo pripojené k záznamovému zariadeniu, zariadenie alebo zariadenia bez ohľadu na to či sú schválené, nesmú rušiť alebo byť schopné rušiť riadnu a bezpečnú prevádzku záznamového zariadenia a porušovať ustanovenia tohto nariadenia. Užívatelia záznamového zariadenia sa sami zariadeniu identifikujú tachografovými kartami. Záznamové zariadenie poskytuje selektívne prístupové práva k dátam a funkciám podľa typu užívateľa alebo totožnosti. Záznamové zariadenie zaznamenáva a ukladá dáta vo svojej dátovej pamäti a v tachografovej karte. To sa uskutočňuje v súlade so smernicou 95/46/ES z 24. októbra 1995 o ochrane jednotlivcov z hľadiska spracovávania osobných údajov a o pohybe takých údajov [11]. 2. Funkcie Záznamové zariadenie zabezpečuje tieto funkcie: - monitorovanie vkladania a vyberania kariet, - meranie času a vzdialenosti, - meranie času, - monitorovanie činností vodiča, - monitorovanie stavu vedenia vozidla, - manuálne záznamy vodiča: - záznam o miestach, kde začína alebo končí pracovný deň, - manuálny záznam o činnostiach vodiča, - záznam o špecifických podmienkach, - podnikové blokovanie, - monitorovanie kontrolných činností, - zistenie udalostí alebo porúch, - zabudované a automatické skúšky, - čítanie z dátovej pamäte, - zaznamenávanie a uloženie v dátovej pamäti, - čítanie z tachografovej karty, - zaznamenávanie a uloženie na tachografovej karte, - zobrazovanie, - tlač, - výstraha, - sťahovanie dát do vonkajších médií, - výstupné dáta pre doplnkové vonkajšie zariadenia, - kalibrácia, - nastavenie času. 3. Prevádzkové režimy Záznamové zariadenie pracuje v štyroch prevádzkových režimoch: - režim prevádzky, - režim kontroly, - režim kalibrácie, - režim podniku. Záznamové zariadenie sa po vložení platných tachografových kariet do rozhrania karty prepne do týchto prevádzkových režimov: Prevádzkový režim | Slot vodiča | Žiadna karta | Karta vodiča | Kontrolná karta | Dielenská karta | Podniková karta | Slot druhého vodiča | Žiadna karta | Prevádzka | Prevádzka | Kontrola | Kalibrácia | Podnik | Karta vodiča | Prevádzka | Prevádzka | Kontrola | Kalibrácia | Podnik | Kontrolná karta | Kontrola | Kontrola | Kontrola [12] | Prevádzka | Prevádzka | Dielenská karta | Kalibrácia | Kalibrácia | Prevádzka | Kalibrácia [12] | Prevádzka | Podniková karta | Podnik | Podnik | Prevádzka | Prevádzka | Podnik [12] | Záznamové zariadenie ignoruje vložené neplatné karty, musí byť však možné zobraziť, vytlačiť alebo stiahnuť dáta uložené na karte, ktorá je už neplatná. Všetky funkcie uvedené v II.2 musia pracovať v ktoromkoľvek prevádzkovom režime s týmito výnimkami: - kalibračná funkcia je k dispozícii len v režime kalibrácie, - funkcia nastavenia času je mimo režimu kalibrácie k dispozícii len obmedzene, - funkcie manuálneho záznamu vodiča sú k dispozícii len v režime prevádzky alebo kalibrácie, - funkcia podnikového blokovania je k dispozícii len v režime podniku, - funkcia monitorovania a kontroly je k dispozícii len v režime kontroly, - funkcia sťahovania nie je k dispozícii v režime prevádzky (s výnimkou uvedenou v požiadavke 150). Záznamové zariadenie môže poskytnúť ktorékoľvek dáta na zobrazenie, tlač alebo pre vonkajšie rozhrania s týmito výnimkami: - v režime prevádzky, akékoľvek osobné údaje (priezvisko a meno(á)), ktoré nezodpovedajú vloženej tachografovej karte sa zneviditeľnia a akékoľvek číslo karty, ktoré nezodpovedá vloženej tachografovej karte sa čiastočne zneviditeľní (nepárne znaky - zľava doprava - sa zneviditeľnia), - v režime podniku, údaje vzťahujúce sa k vodičovi (požiadavka 081, 084 a 087) sa môžu poskytnúť len za časové úseky, ktoré nie sú zablokované druhým podnikom (identifikovaným prvými 13-timi číslicami čísla podnikovej karty), - ak nie je do záznamového zariadenia vložená žiadna karta, údaje vzťahujúce sa k vodičovi sa môžu poskytnúť len za aktuálny kalendárny deň a osem predchádzajúcich kalendárnych dní. 4. Bezpečnosť Bezpečnosť systému je zameraná na ochranu dátovej pamäte tak, aby bolo zabránené neoprávnenému prístupu k dátam a k ich manipulácii, aby bol odhalený každý taký pokus, na ochranu integrity a autenticity dát vymieňaných medzi senzorom pohybu a jednotkou vozidla, na ochranu integrity a autenticity dát vymieňaných medzi záznamovým zariadením a tachografovými kartami a na overenie integrity a autenticity sťahovaných dát. Aby bola zaručená bezpečnosť systému, musí záznamové zariadenie spĺňať bezpečnostné požiadavky špecifikované vo všeobecných bezpečnostných cieľoch senzoru pohybu a jednotky vozidla (doplnok 10). III. KONŠTRUKČNÉ A FUNKČNÉ POŽIADAVKY NA ZÁZNAMOVÉ ZARIADENIE 1. Monitorovanie vkladania a vyberania kariet Záznamové zariadenie monitoruje rozhrania kariet aby sa zistilo ich vkladanie a vyberanie. Po vložení karty záznamové zariadenie zistí, či je vložená karta platnou tachografovou kartou a v takom prípade identifikuje typ karty. Záznamové zariadenie musí byť konštruované tak, aby sa tachografová karta po jej správnom vložení do rozhrania karty zablokovala v danej polohe. Uvoľnenie karty sa môže uskutočniť, len keď vozidlo stojí a potom, ako boli príslušné dáta uložené na karte. Uvoľnenie karty môže nastať len po zodpovedajúcej činnosti užívateľa. 2. Meranie rýchlosti a vzdialenosti Táto funkcia musí nepretržite merať a udávať počet kilometrov zodpovedajúci celkovej vzdialenosti prejdenej vozidlom. Táto funkcia musí nepretržite merať a udávať rýchlosť vozidla. Funkcia merania rýchlosti musí poskytovať aj informácie o tom, či sa vozidlo pohybuje alebo či stojí. Vozidlo sa považuje za vozidlo v pohybe len čo funkcia zistí viac než 1 imp/s zo senzora pohybu počas minimálne piatich sekúnd, inak sa vozidlo považuje za stojace vozidlo. Zariadenia ukazujúce rýchlosť (rýchlomer) a celkovú prejdenú vzdialenosť (počítadlo kilometrov) inštalované vo vozidle vybavenom záznamovým zariadením, spĺňajúcim ustanovenia tohto nariadenia, musí spĺňať požiadavky týkajúce sa maximálnych tolerancií stanovené v tejto prílohe (kapitoly III(2)(1) a III(2)(2)). 2.1. Meranie prejdenej vzdialenosti Prejdená vzdialenosť sa môže merať buď: - tak, že sa spočítajú pohyby dopredu a dozadu, alebo - tak, že sa započíta len pohyb dopredu. Záznamové zariadenie meria vzdialenosť od 0 do 9999999,9 km. Meraná vzdialenosť musí byť v rámci nasledovných tolerancií (vzdialenosti minimálne 1000 m): - ± 1 % pred inštaláciou, - ± 2 % pri inštalácii a pri pravidelnej prehliadke, - ± 4 % počas používania. Vzdialenosť sa musí merať s presnosťou 0,1 km. 2.2. Meranie rýchlosti Záznamové zariadenie meria rýchlosť od 0 do 220 km/h. Aby bola zabezpečená maximálna tolerancia udávanej rýchlosti ± 6 km/h a berúc do úvahy: - toleranciu ± 2 km/h pre odchýlky vstupov (odchýlky pneumatík, …), - toleranciu ± 1 km/h pri meraniach vykonávaných počas inštalácie alebo pravidelnej prehliadky, záznamové zariadenie musí pre rýchlosti od 20 do 180 km/h a pre charakteristické koeficienty vozidla od 4000 do 25000 imp/km merať rýchlosť s toleranciou ± 1 km/h (pri konštantnej rýchlosti). Poznámka: Z ukladania dát vyplýva ďalšia tolerancia ± 0,5 km/h pre rýchlosti uložené záznamovým zariadením. Rýchlosť sa správne meria v rámci normálnych tolerancií do 2 sekúnd po skončení zmeny rýchlosti, keď sa rýchlosť zmenila zrýchlením do 2 m/s2. Rýchlosť sa musí merať s presnosťou minimálne 1 km/h. 3. Meranie času Funkcia merania času meria čas stále a udáva digitálne UTC dátum a čas. UTC dátum a čas sa používajú pre dátumové údaje záznamového zariadenia (zaznamenávanie, tlač, výmena dát, zobrazovanie, …). Aby bolo možné udať miestny čas, musí sa dať meniť viditeľný časový údaj v polhodinových krokoch. Časová odchýlka v podmienkach typového schválenia smie byť ± 2 sekundy za deň. Čas sa musí merať s presnosťou minimálne 1 sekundy. Meranie času nesmie byť v podmienkach typového schválenia ovplyvnené prerušením vonkajšieho napájania po dobu minimálne 12-tich mesiacov. 4. Monitorovanie činností vodiča Táto funkcia nepretržite a osobitne monitoruje činnosti vodiča a druhého vodiča. Činnosťou vodiča je VEDENIE, PRÁCA, POHOTOVOSŤ alebo PRESTÁVKA/ODPOČINOK. Vodič alebo druhý vodič musí mať možnosť manuálne zvoliť PRÁCU, POHOTOVOSŤ alebo PRESTÁVKU/ODPOČINOK. Keď sa vozidlo pohybuje, pre vodiča sa automaticky zvolí VEDENIE a pre druhého vodiča sa automaticky zvolí POHOTOVOSŤ. Keď vozidlo stojí, pre vodiča sa automaticky zvolí PRÁCA. Prvá zmena činnosti do 120 sekúnd po automatickej zmene na PRÁCA v dôsledku zastavenia vozidla sa považuje za zmenu, ktorá nastala v dobe státia vozidla (preto je možné, že sa zruší zmena na PRÁCA). Výstupy tejto funkcie týkajúce sa zmeny činnosti určené pre záznamové funkcie sa vykonajú s presnosťou jednej minúty. Ak k určitému časovému okamihu v rámci jednej kalendárnej minúty nastala činnosť VEDENIE, celá minúta sa berie ako VEDENIE. Ak k určitému časovému okamihu v rámci jednej kalendárnej minúty nastala počas bezprostredne predchádzajúcej a bezprostredne nadchádzajúcej minúty činnosť VEDENIE, celá minúta sa berie ako VEDENIE. Pre kalendárnu minútu, ktorá sa nepovažuje za VEDENIE podľa predchádzajúcich požiadaviek, sa celá minúta priraďuje k tej činnosti, ktorá v priebehu minúty trvala najdlhšie (alebo k poslednej z rovnako dlhých činností). Táto funkcia permanentne monitoruje nepretržitý čas vedenia a kumulovaný čas prestávky vodiča. 5. Monitorovanie stavu vedenia vozidla Táto funkcia permanentne monitoruje stav vedenia vozidla. Stav vedenia vozidla POSÁDKA sa zvolí vtedy, keď sú v zariadení vložené dve platné karty vodiča, stav vedenia vozidla JEDEN VODIČ sa zvolí v ostatných prípadoch. 6. Manuálne zápisy vodiča 6.1. Zápisy o mieste, kde denný pracovný čas začína alebo končí Táto funkcia umožňuje zaznamenať miesta, kde denný pracovný čas začína alebo končí pre vodiča alebo druhého vodiča. Miesta sú definované ako štáty a prípadne regióny. Pri vyberaní karty vodiča (alebo dielenskej karty), záznamové zariadenie vyzve (druhého) vodiča, aby zaznamenal "miesto, kde denný pracovný čas končí". Záznamové zariadenie musí umožniť ignorovanie tejto výzvy. Musí byť možné vložiť dáta o miestach, kde denný pracovný čas začína alebo končí bez karty, alebo mimo času vloženia alebo vybratia karty. 6.2. Manuálne zápisy o činnostiach vodiča Po vložení karty vodiča (alebo dielenskej karty) a len v tomto čase, záznamové zariadenie: - ukáže držiteľovi karty dátum a čas posledného vybratia karty, a - vyzve držiteľa karty aby uviedol, či terajšie vloženie karty predstavuje pokračovanie aktuálneho denného pracovného času. Záznamové zariadenie musí držiteľovi karty umožniť, aby ignoroval otázku alebo aby odpovedal kladne alebo záporne: - v prípade, keď držiteľ karty ignoruje otázku, záznamové zariadenie vyzve držiteľa karty na vloženie záznamu "miesto, kde denný pracovný čas začína". Záznamové zariadenie musí umožniť ignorovanie tejto výzvy. Ak je údaj o mieste vložený, potom sa zaznamená v dátovej pamäti a v tachografovej karte, a priradí sa k času vloženia karty, - v prípade kladnej alebo zápornej odpovede, záznamové zariadenie vyzve držiteľa karty aby vložil činnosti PRÁCA, POHOTOVOSŤ alebo PRESTÁVKA/ODPOČINOK manuálne, s ich dátumom a časom začiatku a konca a to len za časový úsek medzi posledným vytiahnutím karty a terajším vložením karty a bez toho, aby nastalo vzájomné prekrývanie takých činností. Toto sa musí uskutočniť podľa nasledovného postupu: - v prípade, keď držiteľ karty odpovie kladne na otázku, záznamové zariadenie vyzve držiteľa karty, aby vložil činnosti manuálne v chronologickom poradí za časový úsek medzi posledným vytiahnutím karty a terajším vložením karty. Proces skončí, keď sa koncový čas manuálne vloženej činnosti rovná času vloženia karty. - v prípade, keď držiteľ karty odpovie záporne na otázku, záznamové zariadenie: - vyzve držiteľa karty, aby vložil činnosti v chronologickom poradí za časový úsek od vytiahnutia karty do času skončenia príslušného denného pracovného času (alebo činnosti týkajúce sa uvedeného vozidla v prípade, keď denný pracovný čas pokračuje na záznamovom liste). Záznamové zariadenie preto predtým, než umožní držiteľovi karty manuálny záznam činnosti, vyzve držiteľa karty, aby uviedol, či čas skončenia poslednej zaznamenanej činnosti predstavuje koniec predchádzajúceho pracovného časového úseku (pozri poznámku nižšie). Poznámka: v prípade, keď držiteľ karty neuvedie koniec predchádzajúceho pracovného časového úseku a manuálne zaznamená činnosť, ktorej čas sa rovná času vloženia karty, záznamové zariadenie: - predpokladá, že pracovný deň končí na začiatku časového úseku ODPOČINKU (alebo pretrvávajúcom NEZNÁMOM časovom úseku) po vytiahnutí karty alebo v čase vytiahnutia karty, ak nebol vložený žiadny časový úsek odpočinku (a ak žiadny časový úsek nezostáva NEZNÁMY), - predpokladá, že počiatočný čas sa rovná času vloženia karty, - pokračuje v krokoch uvedených nižšie; - potom, ak sa čas skončenia príslušného pracovného časového úseku líši od času vytiahnutia karty, alebo ak nebolo vložené žiadne miesto skončenia pracovného dňa v uvedenom čase, vyzve držiteľa karty aby "potvrdil alebo vložil miesto skončenia denného pracovného času" (záznamové zariadenie musí umožniť ignorovanie tejto výzvy). Ak je miesto vložené, zaznamená sa v tachografovej karte len a len vtedy, keď sa líši od miesta vloženého pri vytiahnutí karty (ak bolo vložené) a vzťahuje sa k času skončenia pracovného dňa, - potom vyzve držiteľa karty, aby "vložil čas začiatku" aktuálneho denného pracovného času (alebo činností vzťahujúcich sa k aktuálnemu vozidlu v prípade, keď držiteľ karty predtým použil záznamový list v priebehu tohto denného pracovného času) a tiež vyzve držiteľa, aby vložil "miesto, kde denný pracovný čas začína" (záznamové zariadenie musí umožniť ignorovanie tejto výzvy). Ak je miesto vložené, zaznamená sa v tachografovej karte a vzťahuje sa k tomuto času začiatku. Ak je tento čas začiatku rovný času vloženia karty, miesto sa zaznamená aj v dátovej pamäti, - potom, ak sa tento čas začiatku líši od času vloženia karty, vyzve držiteľa karty, aby manuálne vložil činnosti v chronologickom poradí od tohto času začiatku až po čas vloženia karty. Proces končí, keď sa čas skončenia manuálne vloženej činnosti rovná času vloženia karty, - záznamové zariadenie potom umožní držiteľovi karty, aby zmenil ktorúkoľvek manuálne vloženú činnosť, kým sa pomocou špecifického príkazu nevykoná potvrdenie; potom je zakázaná akákoľvek zmena, - odpovede na prvú otázku bez vloženia žiadnej činnosti interpretuje záznamové zariadenie ako ignorovanie otázky zo strany držiteľa karty. Počas celého procesu záznamové zariadenie čaká na vloženie dát v týchto časových limitoch: - 1 minúta - ak sa počas týchto 60-tich sekúnd neuskutoční žiadna interakcia s rozhraním zariadenia človek-stroj (s vizuálnou a prípadne zvukovou výstrahou po 30-tich sekundách), alebo - ak je karta vytiahnutá alebo je vložená karta iného vodiča (alebo dielne), alebo - len čo sa vozidlo začne pohybovať, v tomto prípade záznamové zariadenie potvrdí všetky už vložené dáta. 6.3. Zápisy špecifických podmienok Záznamové zariadenie musí v reálnom čase vodičovi umožniť zápis týchto dvoch špecifických podmienok: - "ZÁZNAMOVÉ ZARIADENIE SA NEVYŽADUJE" (začiatok, koniec) - "PREVOZ PREVOZNOU LOĎOU/VLAKOM" Pri otvorenej podmienke "ZÁZNAMOVÉ ZARIADENIE SA NEVYŽADUJE" nesmie nastať podmienka "PREVOZ PREVOZNOU LOĎOU/VLAKOM". Ak je karta vodiča vložená alebo vytiahnutá, musí záznamové zariadenie automaticky uzavrieť otvorenú podmienku "ZÁZNAMOVÉ ZARIADENIE SA NEVYŽADUJE". 7. Podnikové blokovanie Táto funkcia umožňuje riadiť blokovania zavedené podnikom, aby si podnik sám obmedzil prístup k dátam v režime podniku. Podnikové blokovania pozostávajú z dátumu/času začiatku (lock-in) a dátumu/času skončenia (lock-out) v súvislosti s identifikáciou podniku na základe čísla podnikovej karty (pri zablokovaní). Blokovania sa môžu zapnúť alebo vypnúť len v reálnom čase. Odblokovanie môže vykonať len podnik, ktorého blokovanie je zapnuté (identifikovaný prvými 13-timi číslicami čísla podnikovej karty), alebo odblokovanie je automatické, ak iný podnik zapne blokovanie. V prípade, keď podnik aktivuje (lock-in) blokovanie a keď predchádzajúce blokovanie platilo pre rovnaký podnik, potom sa predpokladá, že predchádzajúce blokovanie nebolo vypnuté a je stále zapnuté. 8. Monitorovanie kontrolných činností Táto funkcia monitoruje ZOBRAZOVANIE, TLAČ, JEDNOTKU VOZIDLA A SŤAHOVACIE činnosti vykonávané v priebehu režimu kontroly. Táto funkcia monitoruje aj KONTROLU PREKROČENIA RÝCHLOSTI v priebehu režimu kontroly. Kontrola prekročenia rýchlosti sa považuje za uskutočnenú, ak v režime kontroly bol výpis "prekročenie kontroly" poslaný do tlačiarne alebo na displej, alebo keď boli z dátovej pamäte stiahnuté dáta "udalosti a poruchy". 9. Zistenie udalostí alebo porúch Táto funkcia zisťuje tieto udalosti alebo poruchy: 9.1. "Vloženie neplatnej karty" Táto udalosť sa spustí po vložení akejkoľvek neplatnej karty alebo keď skončí platnosť vloženej karty. 9.2. "Sporná karta" Táto udalosť sa spustí, keď vznikne ktorákoľvek z kombinácií platných kariet označená X v nasledovnej tabuľke: Sporná karta | Slot vodiča | Žiadna karta | Karta vodiča | Kontrolná karta | Dielenská karta | Podniková karta | Slot druhého vodiča | Žiadna karta | | | | X | | Karta vodiča | | | X | X | X | Kontrolná karta | | X | X | X | X | Dielenská karta | | | X | X | X | 9.3. "Časové prekrývanie" Táto udalosť sa spustí, keď dátum/čas posledného vytiahnutia karty vodiča čítaný z karty je neskorší než aktuálny dátum/čas záznamového zariadenia, do ktorého je karta vložená. 9.4. "Vedenie bez príslušnej karty" Táto udalosť sa spustí pri ktorejkoľvek z kombinácií tachografových kariet označených X v nasledovnej tabuľke, keď sa činnosť vodiča zmení z VEDENIA, alebo keď nastane počas činnosti vodiča VEDENIE zmena prevádzkového režimu: Vedenie bez príslušnej karty | Slot vodiča | Žiadna karta | Karta vodiča | Kontrolná karta | Dielenská karta | Podniková karta | Podniková karta | Žiadna (alebo neplatná) karta | X | | X | | X | Karta vodiča | X | | X | X | X | Kontrolná karta | X | X | X | X | X | Dielenská karta | X | X | X | | X | Podniková karta | X | X | X | X | X | 9.5. "Vloženie karty počas vedenia" Táto udalosť sa spustí, keď sa vloží tachografová karta do ktoréhokoľvek slotu, pričom činnosť vodiča je VEDENIE. 9.6. "Nesprávne uzavretá posledná relácia karty" Táto udalosť sa spustí, keď pri vložení karty záznamové zariadenie zistí, že napriek ustanoveniam uvedeným v odseku III(1), nebola správne uzavretá predchádzajúca relácia karty (karta bola vytiahnutá predtým, než boli na karte uložené všetky relevantné dáta). Táto udalosť sa spustí len kartou vodiča alebo dielne. 9.7. "Prekročenie rýchlosti" Táto udalosť sa spustí pri každom prekročení. 9.8. "Prerušenie napájania" Táto udalosť sa spustí, pokiaľ záznamové zariadenie nie je v režime kalibrácie, v prípade akéhokoľvek viac než 200 milisekúnd trvajúceho prerušenia napájania snímača pohybu alebo jednotky vozidla. Prah prerušenia určí výrobca. Pokles dodávky prúdu počas štartovania motora vozidla nesmie spustiť túto udalosť. 9.9. "Pohybová dátová chyba" Táto udalosť sa spustí v prípade prerušenia normálneho dátového toku medzi snímačom pohybu a jednotkou vozidla alebo v prípade chyby v integrite alebo autenticity dát počas výmeny medzi snímačom pohybu a jednotkou vozidla. 9.10. "Pokus o narušenie bezpečnosti" Táto udalosť sa spustí, pokiaľ záznamové zariadenie nie je v režime kalibrácie, pri akejkoľvek inej udalosti ovplyvňujúcej bezpečnosť snímača pohybu alebo jednotky vozidla, špecifikovanej v rámci všeobecných bezpečnostných cieľov týchto komponentov. 9.11. "Chybná funkcia karty" Táto porucha sa spustí, keď počas prevádzky dôjde k chybnej funkcii tachografovej karty. 9.12. "Záznamové zariadenie" Táto porucha sa spustí, pokiaľ záznamové zariadenie nie je v režime kalibrácie, pri ktorejkoľvek z týchto porúch: - vnútorná porucha jednotky vozidla, - porucha tlačiarne, - porucha displeja, - porucha sťahovania, - porucha snímača. 10. Zabudované skúšky a automatické skúšky Záznamové zariadenie musí automaticky zistiť poruchy pomocou automatických a zabudovaných skúšok podľa tejto tabuľky: Skúšobná podskupina | Automatická skúška | Zabudovaná skúška | Softvér | | Integrita | Dátová pamäť | Prístup | Prístup, integrita dát | Rozhranie karty | Prístup | Prístup | Klávesnica | | Manuálna kontrola | Tlačiareň | (ponecháva sa výrobcovi) | Výpis | Displej | | Vizuálna kontrola | Sťahovanie (vykonávané len počas sťahovania) | Správna činnosť | | Snímač | Správna činnosť | Správna činnosť | 11. Čítanie z dátovej pamäte Záznamovo zariadenie musí umožniť čítanie dát uložených v jeho dátovej pamäti. 12. Zaznamenávanie a uloženie v dátovej pamäti Na účely tohto odseku, - "365 dní" je definovaných ako 365 kalendárnych dní priemernej činnosti vodiča v jednom vozidle. Priemerná činnosť za deň vo vozidle je definovaná ako minimálne šesť vodičov alebo druhých vodičov, šesť cyklov vloženia a vybratia karty a 256 zmien činnosti. "365 dní" preto zahŕňa minimálne 2190 (druhých) vodičov, 2190 vložení a vybratí karty a 93440 zmien činnosti, - časy sa zaznamenávajú s presnosťou jednej minúty, pokiaľ nie je špecifikované inak, - hodnoty počítadla kilometrov sa zaznamenávajú s presnosťou jedného kilometra, - rýchlosti sa zaznamenávajú s presnosťou 1 km/h. Dáta ukladané do dátovej pamäte nesmú byť ovplyvnené prerušením vonkajšieho napájania po dobu minimálne dvanástich mesiacov v podmienkach typového schválenia. Záznamové zariadenie musí byť schopné implicitne a explicitne zaznamenávať a ukladať vo svoje pamäti toto: 12.1. Identifikačné dáta zariadenia 12.1.1. Identifikačné dáta jednotky vozidla Záznamové zariadenie musí byť schopné uchovávať vo svojej dátovej pamäti tieto údaje: - meno výrobcu, - adresu výrobcu, - číslo časti, - sériové číslo, - číslo softwérovej verzie, - dátum inštalácie softwérovej verzie, - dátum výroby, - schvaľovacie číslo. Identifikačné dáta jednotky vozidla sú zaznamenané a natrvalo uchovávané výrobcom jednotky vozidla, s výnimkou dát vzťahujúcich sa k softwéru a schvaľovacieho čísla, ktoré sa môžu zmeniť v prípade aktualizácie softwéru. 12.1.2. Identifikačné dáta snímača pohybu Snímač pohybu musí byť schopný uložiť vo svojej pamäti tieto identifikačné dáta: - meno výrobcu, - číslo časti, - sériové číslo, - schvaľovacie číslo, - identifikátor vloženého bezpečnostného komponentu (napr. číslo časti vnútorného čipu/procesora), - identifikátor systému prevádzky (napr. číslo verzie softwéru). Identifikačné dáta snímača pohybu sú zaznamenané a natrvalo uložené výrobcom snímača pohybu. Jednotka vozidla musí byť schopná do svojej pamäte uložiť tieto aktuálne spárené identifikačné dáta snímača pohybu: - sériové číslo, - schvaľovacie číslo, - prvý spárený dátum. 12.2. Bezpečnostné prvky Záznamové zariadenie musí byť schopné uložiť tieto bezpečnostné prvky: - európsky verejný kľúč, - osvedčenie členského štátu, - osvedčenie zariadenia, - súkromný kľúč zariadenia. Bezpečnostné prvky záznamového zariadenia vkladá do zariadenia výrobca jednotky vozidla. 12.3. Dáta o vložení a vybratí karty vodiča Pri každom cykle vloženia a vybratia karty vodiča alebo dielenskej karty z a do zariadenia, záznamové zariadenie zaznamená a uloží vo svojej dátovej pamäti: - priezvisko a meno(á) držiteľa karty uložené na karte, - číslo karty, vydávajúci členský štát a dátum skončenia platnosti uložený na karte, - dátum a čas vloženia, - stav kilometrov pri vložení karty, - slot, do ktorého je karta vložená, - dátum a čas vybratia, - stav kilometrov pri vybratí karty, - nasledovné informácie o predchádzajúcom vozidle, ktoré vodič použil, uložené na karte: - registračné číslo vozidla a členský štát registrácie, - dátum a čas vybratia karty, - značka udávajúca, či pri vložení karty držiteľ karty manuálne zapísal alebo nezapísal činnosti. Dátová pamäť musí byť schopná uchovať tieto dáta aspoň 365 dní. Keď je kapacita pamäte vyčerpaná, najstaršie dáta sa prepíšu novými dátami. 12.4. Dáta o činnosti vodiča Záznamové zariadenie zaznamená a uloží vo svojej dátovej pamäti vždy keď dôjde k zmene činnosti vodiča alebo druhého vodiča, alebo keď dôjde k zmene stavu vedenia vozidla, alebo keď je vložená alebo vybratá karta vodiča alebo dielenská karta: - stav vedenia vozidla (POSÁDKA, JEDEN VODIČ), - slot (VODIČ, DRUHÝ VODIČ), - stav karty v príslušnom slote (VLOŽENÁ, NEVLOŽENÁ) (pozri poznámku), - činnosť (VEDENIE, POHOTOVOSŤ, PRÁCA, PRESTÁVKA/ODPOČINOK), - dátum a čas zmeny. Poznámka: VLOŽENÁ znamená, že je v drážke vložená platná karta vodiča alebo dielenská karta. NEVLOŽENÁ naopak znamená, že v slote nie je vložená žiadna platná karta vodiča ani dielenská karta). Poznámka: Dáta o činnosti zapísané manuálne vodičom sa nezaznamenajú v dátovej pamäti. Dátová pamäť musí byť schopná uchovať dáta o činnosti vodiča aspoň 365 dní. Keď je kapacita pamäte vyčerpaná, najstaršie dáta sa prepíšu novými dátami. 12.5. Miesta, kde denný pracovný čas začína alebo končí Záznamové zariadenie musí byť schopné zaznamenať a uložiť vo svojej dátovej pamäti vždy, keď druhý (vodič) vloží miesto, kde denný pracovný čas začína alebo končí: - prípadne číslo karty (druhého) vodiča a členský štát, ktorý ju vydal, - dátum a čas zápisu (alebo dátum/čas vzťahujúci sa k zápisu, ak je zápis urobený počas postupu manuálneho zápisu), - typ zápisu (začiatok alebo koniec, podmienky zápisu), - zapísaný štát alebo región, - stav kilometrov. Dátová pamäť musí byť schopná uchovať dáta týkajúce sa času začiatku alebo konca denného pracovného času aspoň 365 dní (za predpokladu, že jeden vodič zapíše denne dva záznamy). Keď je kapacita pamäte vyčerpaná, najstaršie dáta sa prepíšu novými dátami. 12.6. Dáta o stave kilometrov Záznamové zariadenie musí byť schopné každý kalendárny deň o polnoci zaznamenať vo svojej dátovej pamäti stav kilometrov vozidla a zodpovedajúci dátum. Dátová pamäť musí byť schopná uchovať polnočné stavy kilometrov aspoň 365 dní. Keď je kapacita pamäte vyčerpaná, najstaršie dáta sa prepíšu novými dátami. 12.7. Podrobné dáta o rýchlosti Záznamové zariadenie musí byť schopné zaznamenať a uložiť vo svojej dátovej pamäti okamžitú rýchlosť vozidla a zodpovedajúci dátum a čas v každej sekunde posledných 24 hodín, v priebehu ktorých sa vozidlo pohybuje. 12.8. Dáta o udalostiach Na účely tohto pododseku sa čas musí zaznamenať s presnosťou jednej sekundy. Záznamové zariadenie musí byť schopné zaznamenať a uložiť vo svojej dátovej pamäti tieto dáta zodpovedajúce každej udalosti zistenej podľa nasledovných pravidiel uloženia: Udalosť | Pravidlá uloženia | Dáta zaznamenané podľa udalosti | Sporná karta | 10 najnovších udalostí | dátum a čas začiatku udalosti,dátum a čas skončenia udalosti,typ karty, číslo a členský štát, ktorý vydal obe karty, predstavujúce spor. | Vedenie vozidla bez príslušnej karty | najdlhšia udalosť za každých 10 posledných dní výskytu,päť najdlhších udalostí za posledných 365 dní. | dátum a čas začiatku udalosti,dátum a čas skončenia udalosti,typ karty, číslo a členský štát, ktorý vydal kartu vloženú na začiatku alebo na konci udalosti,počet podobných udalostí v tomto dni. | Vloženie karty počas vedenia vozidla | posledná udalosť za každých 10 posledných dní výskytu. | dátum a čas udalosti,typ karty, číslo a členský štát, ktorý vydal kartu,počet podobných udalostí v tomto dni. | Nesprávne uzavretá posledná relácia karty | 10 najnovších udalostí | dátum a čas vloženia karty,typ karty, číslo a členský štát, ktorý vydal kartu,dáta poslednej relácie čítané z kartydátum a čas vloženia kartyregistračné číslo vozidla a členský štát registrácie. | Prekročenie rýchlosti [13] | najvážnejšia udalosť za každých posledných 10 dní výskytu (t. j. jedna z najvyšších priemerných rýchlostí),päť najvážnejších udalostí za posledných 365 dní,prvá udalosť, ktorá sa vyskytla po poslednej kalibrácii | dátum a čas začiatku udalosti,dátum a čas skončenia udalosti,maximálna rýchlosť nameraná počas udalosti,aritmeticky priemerná rýchlosť nameraná počas udalosti,typ karty, číslo a vydávajúci členský štát vodiča (ak je to použiteľné),počet podobných udalostí v tomto dni. | Prerušenie napájania [14] | najdlhšia udalosť za každých 10 posledných dní výskytu,päť najdlhších udalostí za posledných 365 dní. | dátum a čas začiatku udalosti,dátum a čas skončenia udalosti,typ karty, číslo a členský štát, ktorý vydal kartu vloženú na začiatku alebo na konci udalosti,počet podobných udalostí v tomto dni. | Porucha snímača pohybu | najdlhšia udalosť za každých 10 posledných dní výskytu,päť najdlhších udalostí za posledných 365 dní. | dátum a čas začiatku udalosti,dátum a čas skončenia udalosti,typ karty, číslo a členský štát, ktorý vydal kartu vloženú na začiatku alebo na konci udalosti,počet podobných udalostí v tomto dni. | Pokus o narušenie bezpečnosti | 10 najnovších udalostí za každý typ udalosti | dátum a čas začiatku udalosti,dátum a čas skončenia udalosti (ak je relevantný),typ karty, číslo a členský štát, ktorý vydal kartu vloženú na začiatku alebo na konci udalosti,typ udalosti. | 12.9. Dáta o poruchách Na účely tohto pododseku sa čas musí zaznamenať s presnosťou jednej sekundy. Záznamové zariadenie sa musí pokúsiť zaznamenať a uložiť vo svojej dátovej pamäti tieto dáta za každú poruchu zistenú podľa nasledovných pravidiel uloženia: Porucha | Pravidlá uloženia | Dáta zaznamenané podľa poruchy | Porucha karty | 10 najnovších porúch karty za každý typ poruchy | dátum a čas začiatku poruchy,dátum a čas skončenia poruchy,typ karty, číslo a členský štát, ktorý vydal kartu | Poruchy záznamového zariadenia | 10 najnovších porúch karty vodičaprvá porucha po poslednej kalibrácii. | dátum a čas začiatku poruchy,dátum a čas skončenia poruchy,typ poruchy,typ karty, číslo a členský štát, ktorý vydal kartu vloženú na začiatku alebo na konci poruchy. | 12.10. Kalibračné dáta Záznamové zariadenie musí zaznamenať a uložiť vo svojej dátovej pamäti dáta vzťahujúce sa k: - známym kalibračným parametrom v okamihu aktivácie, - jeho skutočne prvej kalibrácii po aktivovaní, - jeho prvej kalibrácii v súčasnom vozidle (identifikovanom jeho identifikačným číslom), - piatim najnovším kalibráciám (ak sa niekoľko kalibrácií uskutočnilo v priebehu jedného kalendárneho dňa, uložia sa len posledné v tomto dni). Za každú z týchto kalibrácií sa zaznamenajú nasledovné dáta: - účel kalibrácie (aktivácia, prvá inštalácia, inštalácia, pravidelná prehliadka), - názov dielne a adresa, - číslo dielenskej karty, štát, ktorý kartu vydal a dátum skončenia platnosti karty, - identifikácia vozidla, - aktualizované alebo potvrdené parametre: w, k, l, rozmer pneumatiky, nastavenia zariadenia obmedzujúceho rýchlosť, počítadlo kilometrov (staré a nové hodnoty), dátum a čas (staré a nové hodnoty). Snímač pohybu musí zaznamenať a uložiť vo svojej dátovej pamäti nasledovné inštalačné dáta senzora pohybu: - prvé spárovanie s jednotkou vozidla (dátum, čas, schvaľovacie číslo jednotky vozidla, sériové číslo jednotky vozidla), - posledné spárovanie s jednotkou vozidla (dátum, čas, schvaľovacie číslo jednotky vozidla, sériové číslo jednotky vozidla). 12.11. Dáta nastavenia času Záznamové zariadenie musí zaznamenať a uložiť vo svojej dátovej pamäti dáta vzťahujúce sa k: - najnovšiemu nastaveniu času, - posledným piatim najväčším nastaveniam času od poslednej kalibrácie, vykonané v režime kalibrácie mimo rámca pravidelnej kalibrácie (definícia (f)). Za každé z týchto nastavení času sa zaznamenajú nasledovné dáta: - dátum, čas, staré hodnoty, - dátum, čas, nové hodnoty, - názov dielne a adresa, - číslo dielenskej karty, štát, ktorý kartu vydal a dátum skončenia platnosti karty. 12.12. Dáta o kontrolnej činnosti Záznamové zariadenie musí zaznamenať a uložiť vo svojej dátovej pamäti nasledovné dáta vzťahujúce sa k 20 najnovším kontrolných činnostiam: - dátum a čas kontroly, - číslo kontrolnej karty a štát, ktorý kartu vydal, - druh kontroly (zobrazovanie, tlač alebo stiahnutie z jednotky vozidla alebo stiahnutie z karty). Pri sťahovaní dát sa musia zaznamenať aj dátumy najstarších a najnovších stiahnutých dní. 12.13. Dáta o podnikovom blokovaní Záznamové zariadenie musí zaznamenať a uložiť vo svojej dátovej pamäti nasledovné dáta vzťahujúce sa k 20 najnovším podnikovým blokovaniam: - dátum a čas zablokovania, - dátum a čas odblokovania, - číslo podnikovej karty a štát, ktorý kartu vydal, - meno a adresa podniku. 12.14. Dáta o činnosti sťahovania Záznamové zariadenie musí zaznamenať a uložiť vo svojej dátovej pamäti nasledovné dáta vzťahujúce sa k poslednému stiahnutiu dátovej pamäte na vonkajšie médium, počas režimu podniku alebo kalibrácie: - dátum a čas stiahnutia, - číslo podnikovej alebo dielenskej karty a štát, ktorý kartu vydal, - meno a adresa podniku alebo dielne. 12.15. Dáta o špecifických podmienkach Záznamové zariadenie musí zaznamenať a uložiť vo svojej dátovej pamäti nasledovné dáta vzťahujúce sa k špecifickým podmienkam: - dátum a čas zápisu, - typ špecifických podmienok. Dátová pamäť musí byť schopná uchovať dáta o špecifických podmienkach aspoň 365 dní (s predpokladom, že v priemere je denne otvorená a uzatvorená jedna podmienka). Keď je kapacita pamäte vyčerpaná, najstaršie dáta sa prepíšu novými dátami. 13. Čítanie z tachografovej karty Záznamové zariadenie musí byť schopné odčítať z tachografovej karty dáta potrebné na: - identifikáciu typu karty, držiteľa karty, predtým použitého vozidla, dátum a čas posledného vytiahnutia karty a činnosť zvolenú v tomto čase, - kontrolu správneho uzatvorenia poslednej relácie karty, - výpočet nepretržitého času vedenia vozidla vodičom, kumulovaný čas prestávok a kumulované časy vedenia za predchádzajúci a súčasný týždeň, - tlač požadovaných výstupov vzťahujúcich sa k dátam zaznamenaným na karte vodiča, - stiahnutie karty vodiča na vonkajšie médium. V prípade chyby čítania sa musí záznamové zariadenie pokúsiť znovu, maximálne trikrát, o rovnaký príkaz na čítanie, a potom ak je znovu neúspešný, musí vyhlásiť kartu za chybnú a neplatnú. 14. Zaznamenávanie a uloženie na tachografovej karte Záznamové zariadenie nastaví "dáta relácie karty" na karte vodiča alebo na dielenskej karte hneď po vložení karty. Záznamové zariadenie aktualizuje dáta uložené na platnej karte vodiča, dielenskej alebo kontrolnej karte, so všetkými nevyhnutnými dátami relevantnými pre časový úsek, počas ktorého je karta vložená a ktoré sa vzťahujú k držiteľovi karty. Dáta uložené na týchto kartách sú špecifikované v kapitole IV. Záznamové zariadenie aktualizuje dáta o činnosti vodiča a o mieste (špecifikované v kapitole IV, odsekoch 5.2.5 a 5.2.6) uložené na platnej karte vodiča alebo na dielenskej karte, s dátami o činnosti a mieste zapísanými manuálne držiteľom karty. Aktualizácia dát tachografovej karty prebieha tak, že keď je to potrebné a berúc do úvahy skutočnú kapacitu pamäte, najstaršie dáta sa nahradia najnovšími dátami. V prípade chybného zápisu sa záznamové zariadenie pokúsi znovu, a maximálne trikrát, o rovnaký príkaz zápisu, a potom ak je znovu neúspešný, musí vyhlásiť kartu za chybnú a neplatnú. Pred vytiahnutím karty vodiča a potom, ako boli uložené všetky relevantné dáta na karte, záznamové zariadenie znovu nastaví dáta týkajúce sa relácie karty. 15. Zobrazovanie Displej musí obsahovať aspoň 20 znakov. Minimálna výška znaku je 5 mm a šírka 3,5 mm. Displej podporuje množinu znakov Latin 1 a Grécke znaky definované ISO 8859 časti 1 a 7, špecifikované v doplnku 1, kapitole 4 "Množina znakov". Displej môže používať zjednodušené piktogramy (napr. znaky so znamienkami môžu byť zobrazované bez znamienok, alebo malé písmená môžu byť zobrazované ako veľké písmená). Displej musí byť vybavený neoslňujúcim osvetlením Údaje musia byť viditeľné zvonka záznamového zariadenia. Záznamové zariadenie musí byť schopné zobraziť: - štandardné dáta, - dáta týkajúce sa výstrah, - dáta týkajúce sa prístupu k menu, - ostatné dáta požadované užívateľom. Záznamové zariadenie môže zobraziť doplňujúce informácie za predpokladu, že sa dajú zreteľne odlíšiť od predchádzajúcich informácií. Displej záznamového zariadenia používa piktogramy alebo kombinácie piktogramov uvedené v doplnku 3. Doplňujúce piktogramy alebo kombinácie piktogramov môže displej zobrazovať za predpokladu, že sa dajú zreteľne odlíšiť od prv uvedených piktogramov. Displej musí byť zapnutý (ON) vždy, keď sa vozidlo pohybuje. Záznamové zariadenie môže obsahovať manuálne alebo automatické zariadenie, ktoré vypne displej (OFF), keď sa vozidlo nepohybuje. Zobrazovací formát je špecifikovaný v doplnku 5. 15.1. Štandardný displej Keď nemusia byť zobrazené žiadne iné informácie, záznamové zariadenie musí štandardne zobraziť toto: - miestny čas (ako výsledok času UTC + posun nastavený vodičom), - režim činnosti, - súčasná činnosť vodiča a súčasná činnosť druhého vodiča, - informácie vzťahujúce sa k vodičovi: - ak jeho súčasná činnosť je VEDENIE, jeho aktuálny nepretržitý čas vedenia vozidla a jeho aktuálny kumulovaný čas prestávok, - ak jeho súčasná činnosť nie je VEDENIE, aktuálny čas trvania tejto inej činnosti (od času, kedy bola zvolená) a jeho aktuálny kumulovaný čas prestávok, - informácie vzťahujúce sa k druhému vodičovi: - aktuálny čas trvania jeho činnosti (od času, kedy bola zvolená). Zobrazenie dát vzťahujúcich sa ku každému vodičovi musí byť jasné, zreteľné a jednoznačné. V prípade, ak sa informácie vzťahujúce sa k vodičovi a druhému vodičovi nemôžu zobraziť súčasne, záznamové zariadenie musí štandardne zobraziť informácie vzťahujúce sa k vodičovi a umožniť užívateľovi zobrazenie informácií vzťahujúcich sa k druhému vodičovi. V prípade, že šírka displeja neumožňuje zobraziť štandardne prevádzkový režim, záznamové zariadenie pri zmene režimu stručne zobrazí nový režim činnosti. Záznamové zariadenie pri vložení karty stručne zobrazí meno držiteľa karty. Keď je otvorená podmienka "ZÁZNAMOVÉ ZARIADENIE SA NEVYŽADUJE", potom štandardné zobrazenie musí s využitím piktogramu ukázať, že je podmienka otvorená a pripúšťa sa, že súčasne sa nemôže zobraziť aktuálna činnosť vodiča). 15.2. Výstražný displej Záznamové zariadenie musí zobraziť výstražné informácie najmä s použitím piktogramov uvedených v doplnku 3, doplnené v prípade potreby dodatočnými numerickými kódovanými informáciami. Textový popis výstrahy môže byť dodatočne zobrazený v jazyku, ktorý si vodič vyberie. 15.3. Prístup k menu Záznamové zariadenie musí poskytovať nevyhnutné príkazy pomocou vhodnej štruktúry menu. 15.4. Iné displeje Na požiadanie musí byť možno selektívne zobraziť: - UTC dátum a čas, - prevádzkový režim (ak nie je štandardne zobrazený), - nepretržitý čas vedenia a kumulovaný čas prestávok vodiča, - nepretržitý čas vedenia a kumulovaný čas prestávok druhého vodiča, - kumulovaný čas vedenia vodiča za predchádzajúci a prebiehajúci týždeň, - kumulovaný čas vedenia druhého vodiča za predchádzajúci a prebiehajúci týždeň, - obsah šiestich výtlačkov v rovnakom formáte v akom sú samotné výtlačky. Zobrazenie obsahu výpisu musí byť sekvenčné, riadok po riadku. Ak je šírka displeja menšia než 24 znakov, užívateľ musí pomocou vhodných prostriedkov dostať úplné informácie (niekoľko riadkov, pretáčanie …). Tlačené riadky pre ručne písané informácie sa nemusia zobraziť. 16. Tlač Záznamové zariadenie musí byť schopné vytlačiť informácie zo svojej dátovej pamäte alebo z tachografovej karty v súlade so šiestimi nasledovnými výpismi: - denný výpis činnosti vodiča z karty, - denný výpis činnosti vodiča z jednotky vozidla, - výpis udalostí a porúch z karty, - výpis udalostí a porúch z jednotky vozidla, - výpis technických dát, - výpis prekročenia rýchlosti. Podrobné formáty a obsah týchto výpisov sú uvedené v doplnku 4. Na konci výpisov môžu byť poskytnuté doplňujúce výpisy. Záznamové zariadenie môže poskytnúť aj doplňujúce výpisy za predpokladu, že sa dajú zreteľne odlíšiť od šiestich predchádzajúcich výpisov. "Denný výpis činnosti vodiča z karty" a "výpis udalostí a porúch z karty" je k dispozícii len vtedy, keď je karta vodiča alebo dielenská karta vložená do záznamového zariadenia. Záznamové zariadenie aktualizuje dáta uložené na relevantnej karte pred začiatkom tlače. Aby sa vyhotovil "denný výpis činnosti vodiča z karty" alebo "výpis udalostí a porúch z karty", záznamové zariadenie: - buď automaticky vyberie kartu vodiča alebo dielenskú kartu, ak je vložená len jedna z týchto kariet, - alebo umožní príkaz, ktorým sa zvolí zdroj karty alebo sa zvolí karta v slote vodiča, ak sú do záznamového zariadenia vložené dve tieto karty. Tlačiareň musí byť schopná tlačiť 24 znakov v každom riadku. Minimálna výška znaku je 2,1 mm a šírka 1,5 mm. Tlač podporuje množinu znakov Latin 1 a Grécke znaky definované ISO 8859 časti 1 a 7, špecifikované v doplnku 1, kapitole 4 "Množina znakov". Tlačiarne musia byť konštruované tak, aby výpisy boli k dispozícii s úrovňou rozlíšenia, ktorá zabráni nejednoznačnosti pri ich čítaní. Rozmery výpisov a údaje nesmú vykazovať žiadne zmeny v normálnych podmienkach vlhkosti (10 až 90 %) a teploty. Papier používaný v záznamovom zariadení musí mať relevantnú značku typového schválenia a údaj o type(och) záznamového zariadenia, v ktorom sa môže používať. V normálnych podmienkach uloženia vzhľadom na intenzitu svetla, vlhkosť a teplotu, musia zostať výpisy aspoň jeden rok zreteľne čitateľné a identifikovateľné. Musí byť možné doplniť tieto dokumenty rukou písanými poznámkami, ako je podpis vodiča. Ak počas tlače nastane udalosť "v zásobníku nie je papier", po doplnení papiera naštartuje záznamové zariadenie tlač od začiatku výpisu, alebo pokračuje v tlači, pričom poskytne jednoznačný odkaz na predchádzajúcu vytlačenú časť. 17. Výstraha Záznamové zariadenie musí varovať vodiča, ak zistí akúkoľvek udalosť alebo poruchu. Výstraha pri udalosti "prerušené napájania" sa môže oneskoriť, kým nie je znovu obnovené napájanie. Záznamové zariadenie musí varovať vodiča 15 minút pred prekročením nepretržitého času vedenia vozidla 4 hodiny a 30 minút a pri prekročení tohto času. Výstrahy musia byť vizuálne. Môžu byť k dispozícii aj zvukové výstrahy za predpokladu, že sú doplnkom k vizuálnym výstrahám. Vizuálne výstrahy musia byť jednoznačne rozpoznateľné zo strany užívateľa, musia byť umiestnené v zornom poli vodiča a musia byť zreteľne čitateľné cez deň ako aj v noci. Vizuálne výstrahy môžu byť zabudované do záznamového zariadenia alebo inštalované v určitej vzdialenosti od zariadenia. V tomto druhom prípade musia byť označené symbolom "T" a musia byť žlté alebo oranžové. Čas trvania výstrah musí byť aspoň 30 sekúnd, kým ich užívateľ určitým kľúčom alebo príkazom záznamového zariadenia nepotvrdí. Toto potvrdenie nesmie vymazať príčina výstrahy uvedená v nasledujúcom odseku. Príčina výstrahy sa musí zobraziť na záznamovom zariadení a zostať viditeľná až kým ju užívateľ nepotvrdí špecifickým kľúčom alebo príkazom záznamového zariadenia. Môžu byť k dispozícii doplnkové výstrahy, pokiaľ si ich vodič nemôže zameniť s predchádzajúcimi výstrahami. 18. Sťahovanie dát do vonkajších médií Záznamové zariadenie musí byť na požiadanie schopné stiahnuť dáta zo svojej dátovej pamäte alebo z karty vodiča do vonkajšieho pamäťového média cez kalibračný/sťahovací konektor. Záznamové zariadenie aktualizuje dáta uložené na príslušnej karte pred začiatkom sťahovania. Okrem toho a nepovinne môže záznamové zariadenie v ktoromkoľvek prevádzkovom režime sťahovať dáta cez iný konektor pre podnik, overený prostredníctvom tohto konektora. V takom prípade platia pre toto sťahovanie prístupové práva k dátam v režime podniku. Sťahovanie nesmie zmeniť alebo vymazať žiadne uložené dáta. Elektrické rozhranie konektora kalibrácie/sťahovania je špecifikované v doplnku 6. Protokoly sťahovania sú špecifikované v doplnku 7. 19. Výstupné dáta pre doplnkové vonkajšie zariadenia Ak záznamové zariadenie neobsahuje žiadne funkcie na zobrazovanie rýchlosti alebo stavu kilometrov, musí poskytovať výstupný(é) signál(y), aby umožnilo zobrazenie rýchlosti vozidla (rýchlomer) alebo celkovej vzdialenosti prejdenej vozidlom (počítadlo kilometrov). Jednotka vozidla musí byť schopná poskytnúť nasledovné výstupné dáta využívajúc vhodné vyhradené sériové spojenie nezávislé na ľubovolnom CAN zbernicovom spojení (ISO 11898 Cestné vozidlá - Výmena digitálnych informácií - Controller Area Network (CAN) pre vysokorýchlostné prenosy), aby umožnila ich spracovanie inými elektronickými jednotkami inštalovanými vo vozidle: - aktuálny UTC dátum a čas, - rýchlosť vozidla, - celková vzdialenosť prejdená vozidlom (počítadlo kilometrov), - súčasná zvolená činnosť vodiča a druhého vodiča, - informácie o tom, či je v súčasnosti vložená tachografová karta v slote vodiča a slote druhého vodiča a (prípadne) informácie o zodpovedajúcej identifikácii karty (číslo karty a členský štát, ktorý ju vydal). Tento minimálny zoznam môže byť doplnený inými výstupnými dátami. Keď je zapaľovanie vozidla zapnuté (ON), tieto dáta sa musia nepretržite vysielať. Keď je zapaľovanie vozidla vypnuté (OFF), minimálne zmena činnosti vodiča alebo druhého vodiča, alebo vloženie alebo vytiahnutie tachografovej karty musí vyvolať zodpovedajúci výstup dát. V prípade, že bol výstup dát zadržaný pri vypnutom zapaľovaní, tieto dáta musia byť k dispozícii po opätovnom zapnutí motora vozidla. 20. Kalibrácia Kalibračná funkcia musí umožniť: - automatické spárovanie snímača pohybu s jednotkou vozidla, - digitálne prispôsobenie konštanty záznamového zariadenia (k) k charakteristickému koeficientu vozidla (w) (vozidlá s dvoma alebo viacerými nápravovými prevodovými pomermi musia byť vybavené prepínacím zariadením, ktorým sa automaticky tieto rôzne pomery zladia s pomerom, na ktorý bolo zariadenie na vozidle prispôsobené), - nastavenie (bez obmedzenia) aktuálneho času, - nastavenie aktuálneho stavu kilometrov, - aktualizácia identifikačných dát senzora pohybu, ktoré sú uložené v dátovej pamäti; - aktualizácia alebo potvrdenie ostatných parametrov, ktoré pozná záznamové zariadenie: identifikácia vozidla, w, l, rozmer pneumatík a prípadne nastavenie zariadenia obmedzujúceho rýchlosť. Spárovanie snímača pohybu s jednotkou vozidla pozostáva minimálne z: - aktualizácie inštalačných dát snímača pohybu uchovávaných snímačom pohybu (ak je to potrebné), - kopírovania nevyhnutných identifikačných dát snímača pohybu zo snímača pohybu do dátovej pamäte jednotky vozidla. Kalibračná funkcia musí byť schopná zaviesť nevyhnutné dáta cez kalibračný/sťahovací konektor v súlade s kalibračným protokolom definovaným v doplnku 8. Kalibračná funkcia môže zavádzať nevyhnutné dáta aj cez iné konektory. 21. Nastavenie času Funkcia nastavenia času musí umožniť v minimálne sedemdňových intervaloch nastavovanie aktuálneho času maximálne po jednej minúte. Funkcia nastavenia času musí v režime kalibrácie umožniť nastavenie aktuálneho času bez obmedzenia. 22. Výkonnostné charakteristiky Jednotka vozidla musí byť plne funkčná v rozsahu teplôt od − 20 °C do 70 °C a snímač pohybu v rozsahu teplôt od − 40 °C do 135 °C. Obsah dátovej pamäte sa musí uchovať pri teplote do − 40 °C. Záznamové zariadenie musí byť plne prevádzkyschopné v rozsahu od 10 % do 90 % vlhkosti. Záznamové zariadenie musí byť chránené proti prepätiu, zmene polarity jeho napájania a skratom. Záznamové zariadenie musí zodpovedať požiadavkám smernice Komisie 95/54/ES z 31. októbra 1995 [15], ktorou sa technickému pokroku prispôsobuje smernica Rady 72/245/EHS [16] týkajúca sa elektromagnetickej kompatibility, a musí byť chránené proti elektrostatickým výbojom a prechodným javom. 23. Materiály Všetky konštrukčné časti záznamového zariadenia musia byť vyrobené z materiálov s dostatočnou stabilitou a mechanickou pevnosťou a so stálymi elektrickými a magnetickými charakteristikami. Na zaručenie normálnych podmienok prevádzky musia byť všetky vnútorné časti zariadenia chránené proti vlhkosti a prachu. Jednotka vozidla musí spĺňať stupeň ochrany IP 40 a snímač pohybu musí spĺňať stupeň ochrany IP 64 podľa normy IEC 529. Záznamové zariadenie musí zodpovedať aplikovateľným technickým požiadavkám týkajúcim sa ergonomického dizajnu. Záznamové zariadenie musí byť chránené proti náhodnému poškodeniu. 24. Označovanie Ak záznamové zariadenie zobrazuje stav kilometrov a rýchlosť, na displeji sa musia objaviť tieto údaje: - vedľa čísla udávajúceho vzdialenosť, jednotka merania vzdialenosti, označená skratkou "km", - vedľa čísla udávajúceho rýchlosť, skratku "km/h". Záznamové zariadenie sa môže prepnúť tak, aby zobrazovalo rýchlosť v míľach za hodinu, v tomto prípade sa ako jednotka merania rýchlosti zobrazí skratka "mph". Na každý samostatný komponent záznamového zariadenia musí byť pripevnený štítok s týmito údajmi: - meno a adresa výrobcu zariadenia, - číslo časti zariadenia a rok výroby, - sériové číslo zariadenia, - schvaľovacia značka typu zariadenia. Ak nie je dostatok miesta pre vyššie uvedené údaje, popisný štítok musí udávať aspoň: meno alebo logo výrobcu a číslo časti zariadenia. IV. KONŠTRUKČNÉ A FUNKČNÉ POŽIADAVKY NA TACHOGRAFOVÉ KARTY 1. Viditeľné dáta Predná strana bude obsahovať: slová "Karta vodiča", "Kontrolná karta", "Dielenská karta" alebo "Podniková karta", vytlačené veľkými písmenami v úradnom jazyku alebo jazykoch členského štátu, ktorý kartu vydal, podľa typu karty; rovnaké slová v ostatných úradných jazykoch Spoločenstva, vytlačené tak, aby tvorili pozadie karty: ES | TARJETA DEL CONDUCTOR | TARJETA DE CONTROL | TARJETA DEL CENTRO DE ENSAYO | TARJETA DE LA EMPRESA | DK | FØRERKORT | KONTROLKORT | VÆRKSTEDSKORT | VIRKSOMHEDSKORT | DE | FAHRERKARTE | KONTROLLKARTE | WERKSTATTKARTE | UNTERNEHMENSKARTE | EL | ΚΑΡΤΑ ΟΔΗΓΟΥ | ΚΑΡΤΑ ΕΛΕΓΧΟΥ | ΚΑΡΤΑ ΚΕΝΤΡΟΥ ΔΟΚΙΜΩΝ | ΚΑΡΤΑ ΕΠΙΧΕΙΡΗΣΗΣ | EN | DRIVER CARD | CONTROL CARD | WORKSHOP CARD | COMPANY CARD | FR | CARTE DE CONDUCTEUR | CARTE DE CONTROLEUR | CARTE D'ATELIER | CARTE D'ENTREPRISE | GA | CÁRTA TIOMÁNAÍ | CÁRTA STIÚRTHA | CÁRTA CEARDLAINNE | CÁRTA COMHLACHTA | IT | CARTA DEL CONDUCENTE | CARTA DI CONTROLLO | CARTA DELL'OFFICINA | CARTA DELL'AZIENDA | NL | BESTUURDERS KAART | CONTROLEKAART | WERKPLAATSKAART | BEDRIJFSKAART | PT | CARTÃO DE CONDUTOR | CARTÃO DE CONTROLO | CARTÃO DO CENTRO DE ENSAIO | CARTÃO DE EMPRESA | FIN | KULJETTAJA KORTTILLA | VALVONTA KORTILLA | TESTAUSASEMA KORTILLA | YRITYSKORTILLA | SV | FÖRARKORT | KONTROLLKORT | VERKSTADSKORT | FÖRETAGSKORT | názov členského štátu, ktorý kartu vydal (nepovinné): rozlišujúci znak členského štátu, ktorý kartu vydal, vytlačený v negatíve v modrom obdĺžniku a obklopený 12 žltými hviezdičkami. Rozlišujúci znak je nasledovný: B Belgicko DK Dánsko D Nemecko GR Grécko E Španielsko F Francúzsko IRL Írsko I Taliansko L Luxembursko NL Holandsko A Rakúsko P Portugalsko FIN Fínsko S Švédsko UK Spojené kráľovstvo; informácie špecifické pre vydanú kartu, očíslované takto: | Karta vodiča | Kontrolná karta | Podniková alebo dielenská karta | 1. | Priezvisko vodiča | Názov kontrolného orgánu | Názov podniku alebo dielne | 2. | Meno(á) vodiča | (Prípadne) priezvisko kontrolóra | (Prípadne) priezvisko držiteľa karty | 3. | Dátum narodenia vodiča | (Prípadne) meno kontrolóra | (Prípadne) meno držiteľa karty | 4.(a) | Dátum začiatku platnosti karty | (b) | Dátum skončenia platnosti karty (ak je) | (c) | Názov vydávajúceho úradu (môže byť vytlačené na strane 2) | (d) | Číslo iné než je uvedené v bode 5, pre administratívne účely (nepovinné) | 5.(a) | Číslo vodičského preukazu (k dátumu vydania karty vodiča) | | | 5.(b) | Číslo karty | 6. | Fotografia vodiča | Fotografia kontrolóra (nepovinná) | - | 7. | Podpis vodiča | Podpis držiteľa (nepovinný) | 8. | Bydlisko alebo poštová adresa držiteľa (nepovinné) | Poštová adresa kontrolného orgánu | Poštová adresa podniku alebo dielne | forma písania dátumu je "dd/mm/rrrr" alebo "dd.mm.rrrr" (deň, mesiac, rok); zadná strana bude obsahovať: vysvetlenie k očíslovaným údajom na prednej strane karty; s výslovným písomným súhlasom držiteľa môžu byť doplnené aj informácie, ktoré sa netýkajú administratívnych záležitosti súvisiacich s kartou; taký doplnok nebude meniť žiadnym spôsobom používanie modelu ako tachografovej karty. +++++ TIFF +++++ Tachografové karty musia byť vytlačené s týmito farbami pozadia: - karta vodiča: biela, - kontrolná karta: modrá, - dielenská karta: červená, - podniková karta: žltá. Tachografové karty musia mať aspoň tieto ochranné prvky proti falšovaniu alebo neoprávneným zásahom: - bezpečnostné vzorkované pozadie s gilošovými vzorkami a dúhovou tlačou, - v mieste fotografie prekrývanie bezpečnostného vzorkovaného pozadia a fotografie, - aspoň jeden dvojfarebný mikrotlačový prúžok. Po konzultácii s komisiou môžu členské štáty doplniť farby alebo označenia, ako sú symboly členského štátu a bezpečnostné prvky bez toho, aby to malo dopad na ostatné ustanovenia tejto prílohy. 2. Bezpečnosť Cieľom bezpečnosti systému je ochrana integrity a autenticity dát vymieňaných medzi kartami a záznamovým zariadením, ochrana integrity a autenticity dát sťahovaných z kariet, umožnenie určitých písomných operácií na karte len pre záznamové zariadenie, vylúčenie akejkoľvek možnosti falšovania dát uložených na kartách, zabránenie neoprávnenému zásahu a zistenie každého pokusu tohto druhu. Na zaručenie bezpečnosti systému musia tachografové karty spĺňať bezpečnostné požiadavky definované vo všeobecných bezpečnostných cieľoch tachografových kariet (doplnok 10). Tachografové karty musia byť čitateľné inými zariadeniami, ako sú napríklad osobné počítače. 3. Normy Tachografové karty musia zodpovedať týmto normám: - ISO/IEC 7810 Identifikačné karty - Fyzikálne vlastnosti, - ISO/IEC 7816 Identifikačné karty - Integrované obvody s kontaktmi: - Časť 1: Fyzikálne vlastnosti, - Časť 2: Rozmery a umiestnenie kontaktov, - Časť 3: Elektronické signály a protokoly procesu - Časť 4: Medziodborové príkazy pre výmenu - Časť 8: Medziodborové príkazy vzťahujúce sa k bezpečnosti, - ISO/IEC 10373 Identifikačné karty - Skúšobný postup. 4. Environmentálne a elektrické špecifikácie Tachografové karty musia byť riadne funkčné za všetkých klimatických podmienok, ktoré sú zvyčajne na území Spoločenstva a minimálne v rozsahu teplôt od − 25 °C do + 70 °C s príležitostnou špičkou do + 85 °C, "príležitostná" znamená maximálne 4 hodiny a maximálne 100 krát v priebehu životnosti karty. Tachografové karty musia byť riadne funkčné v rozsahu od 10 % do 90 % vlhkosti. Tachografové karty musia byť riadne funkčné počas piatich rokov, ak sa používajú v súlade so špecifikáciami pre prostredie a elektrickými špecifikáciami. Počas prevádzky musia tachografové karty zodpovedať smernici Rady 95/54/ES z 31. októbra 1995 [17], týkajúcej sa elektromagnetickej kompatibility, a musia byť chránené proti elektrostatickým výbojom. 5. Uloženie dát Na účely tohto odseku: - sa časy zaznamenávajú s presnosťou jednej minúty, pokiaľ nie je špecifikované inak, - stav kilometrov sa zaznamenáva s presnosťou jedného kilometra, - rýchlosť sa zaznamenáva s presnosťou 1 km/h. Funkcie tachografových kariet, príkazy a logické štruktúry, ktoré slúžia na splnenie požiadaviek na uloženie dát, sú špecifikované v doplnku 2. Tento odsek špecifikuje minimálnu kapacitu pamäte súborov dát rôzneho použitia. Tachografové karty musia byť schopné poskytnúť záznamovému zariadeniu údaje o skutočnej kapacite pamäte týchto súborov dát. Akékoľvek doplnkové dáta, ktoré môžu byť uložené na tachografových kartách a sú určené na iné použitie, na ktoré môžu karty ešte slúžiť, musia byť uložené v súlade so smernicou 95/46/ES z 24. októbra 1995 [18] o ochrane jednotlivcov z hľadiska spracovávania osobných údajov a o voľnom pohybe takých údajov. 5.1 Identifikačné a bezpečnostné dáta karty 5.1.1 Identifikácia použitia Tachografové karty musia byť schopné uložiť nasledovné identifikačné dáta týkajúce sa použitia: - identifikácia použitia tachometra, - typ identifikácie tachografovej karty. 5.1.2 Identifikácia čipu Tachografové karty musia byť schopné uložiť nasledovné identifikačné dáta integrovaného obvodu (IO): - sériové číslo IO, - výrobné údaje IO. 5.1.3 Identifikácia IO karty Tachografové karty musia byť schopné uložiť nasledovné identifikačné dáta inteligentnej karty: - sériové číslo karty (vrátane výrobných údajov), - číslo typového schválenia karty, - identifikácia personalizácie karty (ID), - zhotoviteľ ID, - identifikátor IO. 5.1.4 Bezpečnostné prvky Tachografové karty musia byť schopné uložiť nasledovné dáta bezpečnostných prvkov: - európsky verejný kľúč, - osvedčenie členského štátu, - osvedčenie karty, - súkromný kľúč karty. 5.2 Karta vodiča 5.2.1 Identifikácia karty Karta vodiča musí byť schopná uložiť nasledovné identifikačné dáta karty: - číslo karty, - členský štát, ktorý kartu vydal, dátum vydania, - dátum začiatku platnosti karty, dátum skončenia platnosti karty. 5.2.2 Identifikácia držiteľa karty Karta vodiča musí byť schopná uložiť nasledovné identifikačné dáta držiteľa karty: - priezvisko držiteľa, - meno(á) držiteľa, - dátum narodenia, - uprednostnený jazyk. 5.2.3 Informácie o vodičskom preukaze Karta vodiča musí byť schopná uložiť nasledovné identifikačné dáta vodičského preukazu: - členský štát, ktorý preukaz vydal, názov vydávajúceho úradu, - číslo vodičského preukazu (k dátumu vydania karty). 5.2.4 Dáta o použitom vozidle Karta vodiča musí byť schopná uložiť za každý kalendárny deň používania karty a za každý časový úsek používania daného vozidla v uvedenom dni (časový úsek používania zahŕňa všetky po sebe idúce cykly vloženia/vytiahnutia karty vo vozidle, z hľadiska tejto karty), tieto dáta: - dátum a čas prvého použitia vozidla (t. j. prvé vloženie karty v tomto časovom úseku použitia vozidla, alebo 00.00 ak časový úsek používania v uvedenom čase trvá, - stav kilometrov v uvedenom čase, - dátum a čas posledného použitia vozidla (t. j. posledné vytiahnutie karty v tomto časovom úseku použitia vozidla, alebo 23.59 ak časový úsek používania v uvedenom čase trvá, - stav kilometrov v uvedenom čase, - registračné číslo vozidla a členský štát registrácie vozidla. Karta vodiča musí byť schopná uložiť aspoň 84 takých záznamov. 5.2.5 Dáta o činnosti vodiča Karta vodiča musí byť schopná uložiť za každý kalendárny deň používania karty alebo deň, za ktorý vodič manuálne zapísal činnosti, tieto dáta: - dátum, - stav dennej prítomnosti (zvýšený o jeden za každý z týchto kalendárnych dní), - celkovú vzdialenosť prejdenú vozidlom vedeným vodičom počas tohto dňa, - stav vodiča o 00.00 hod., - vždy, keď vodič zmenil činnosť alebo zmenil stav vedenia vozidla, alebo vložil alebo vybral svoju kartu: - stav vedenia vozidla (POSÁDKA, JEDEN VODIČ) - slot (VODIČ, DRUHÝ VODIČ), - stav karty (VLOŽENÁ, NEVLOŽENÁ), - činnosť (VEDENIE, POHOTOVOSŤ, PRÁCA, PRESTÁVKA/ODPOČINOK), - čas zmeny. Pamäť karty vodiča musí byť schopná uchovať dáta o činnosti vodiča aspoň 28 dní (priemerná činnosť vodiča je definovaná ako 93 zmien činnosti za deň). Dáta uvedené v požiadavke 197 a 199 musia byť uložené spôsobom, ktorý umožní vyvolať činnosti v poradí v akom nastali, dokonca aj v prípade časového prekrývania. 5.2.6 Miesta, kde denný pracovný čas začína alebo končí Karta vodiča musí byť schopná uložiť nasledovné dáta týkajúce sa miest, kde denný pracovný čas začína alebo končí, zapísané vodičom: - dátum a čas zápisu (alebo dátum/čas vzťahujúci sa k zápisu, ak sa zápis vykoná počas postupu manuálneho zápisu), - typ zápisu (začiatok alebo koniec, podmienky zápisu), - zapísaný štát alebo región, - stav kilometrov. Pamäť karty vodiča musí byť schopná uchovať aspoň 42 párov takých záznamov. 5.2.7 Dáta o udalostiach Na účely tohto pododseku sa čas ukladá s presnosťou jednej sekundy Karta vodiča musí byť schopná uložiť dáta týkajúce sa nasledovných udalostí zistených záznamovým zariadením, zatiaľ čo bola karta vložená: - časové prekrývanie (keď je táto karta príčinou udalosti), - vloženie karty pri vedení vozidla (keď je táto karta predmetom udalosti), - nesprávne uzavretie poslednej relácie karty (keď je táto karta predmetom udalosti), - prerušenie napájania, - porucha snímača pohybu, - pokus o narušenie bezpečnosti. Karta vodiča musí byť schopná za tieto udalostí uložiť nasledovné dáta: - kód udalosti, - dátum a čas začiatku udalosti (alebo vloženia karty, ak udalosť v uvedenom čase trvala), - dátum a čas skončenia udalosti (alebo vybratia karty, ak udalosť v uvedenom čase trvala), - registračné číslo vozidla a členský štát registrácie vozidla, v ktorom udalosť nastala. Poznámka: pre udalosť "časové prekrývanie": - dátum a čas začiatku udalosti musí zodpovedať dátumu a času vytiahnutia karty z prechádzajúceho vozidla, - dátum a čas skončenia udalosti musí zodpovedať dátumu a času vloženia karty do súčasného vozidla, - dáta o vozidle musia zodpovedať súčasnému vozidlu, ktoré bolo príčinou vzniku udalosti. Poznámka: pre udalosť "nesprávne uzavretie poslednej relácie karty" - dátum a čas začiatku udalosti musí zodpovedať dátumu a času vloženia karty pri nesprávne uzavretej poslednej relácii karty, - dátum a čas skončenia udalosti musí zodpovedať dátumu a času vloženia karty pri relácii, počas ktorej bola zistená udalosť (súčasná relácia), - dáta o vozidle musia zodpovedať vozidlu, v ktorom bola nesprávne uzavretá relácia. Karta vodiča musí byť schopná uložiť dáta za posledných šesť najnovších udalostí každého typu (t. j. 36 udalostí). 5.2.8 Dáta o poruchách Na účely tohto pododseku sa čas zaznamená s presnosťou jednej sekundy. Karta vodiča musí byť schopná uložiť dáta týkajúce sa nasledovných porúch zistených záznamovým zariadením, zatiaľ čo bola karta vložená: - porucha karty (keď je táto karta predmetom udalosti), - porucha záznamového zariadenia. Karta vodiča musí byť schopná za tieto poruchy uložiť nasledovné dáta: - kód poruchy, - dátum a čas začiatku poruchy (alebo vloženia karty, ak porucha v uvedenom čase trvala), - dátum a čas skončenia poruchy (alebo vybratia karty, ak udalosť v uvedenom čase trvala), - registračné číslo vozidla a členský štát registrácie vozidla, v ktorom porucha nastala. Karta vodiča musí byť schopná uložiť dáta za dvanásť posledných porúch každého typu (t. j. 24 porúch). 5.2.9 Dáta o kontrolnej činnosti Karta vodiča musí byť schopná uložiť nasledovné dáta týkajúce sa kontrolných činností: - dátum a čas kontroly, - číslo kontrolnej karty a členský štát, ktorý kartu vydal, - druh kontroly (zobrazovanie, tlač alebo sťahovanie z jednotky vozidla alebo sťahovanie z karty (pozri poznámku)), - časový úsek sťahovania, v prípade sťahovania, - registračné číslo vozidla a členský štát registrácie vozidla, v ktorom sa kontrola uskutočnila. Poznámka: z bezpečnostných požiadaviek vyplýva, že sťahovanie z karty sa zaznamená len vtedy, keď sa vykonáva cez záznamové zariadenie. Karta vodiča musí byť schopná uchovať jeden taký záznam. 5.2.10 Dáta o relácii karty Karta vodiča musí byť schopná uložiť dáta týkajúce sa vozidla, v ktorom bola otvorená prebiehajúca relácia: - dátum a čas otvorenej relácie (t. j. vloženie karty) s presnosťou jednej sekundy, - registračné číslo vozidla a členský štát registrácie. 5.2.11 Dáta o špecifických podmienkach Karta vodiča musí byť schopná uložiť nasledovné dáta týkajúce sa špecifických zapísaných podmienok, zatiaľ čo bola karta vložená (bez ohľadu na slot): - dátum a čas zápisu, - druh špecifickej podmienky. Karta vodiča musí byť schopná uchovať 56 takých záznamov. 5.3 Dielenská karta 5.3.1 Bezpečnostné prvky Dielenská karta musí byť schopná uložiť osobné identifikačné číslo (PIN kód). Dielenská karta musí byť schopná uložiť kryptografické kľúče potrebné na spárovanie senzorov pohybu s jednotkami vozidla. 5.3.2 Identifikácia karty Dielenská karta musí byť schopná uložiť nasledovné identifikačné dáta karty: - číslo karty, - členský štát, ktorý kartu vydal, názov vydávajúceho úradu, dátum vydania, - dátum začiatku platnosti karty, dátum skončenia platnosti karty. 5.3.3 Identifikácia držiteľa karty Dielenská karta musí byť schopná uložiť nasledovné identifikačné dáta držiteľa karty: - názov dielne, - adresa dielne, - priezvisko držiteľa, - meno(á) držiteľa, - uprednostnený jazyk. 5.3.4 Dáta o použitom vozidle Dielenská karta musí byť schopná uložiť záznamy dát o použitom vozidle rovnako ako karta vodiča. Dielenská karta musí byť schopná uložiť aspoň štyri také záznamy. 5.3.5 Dáta o činnosti vodiča Dielenská karta musí byť schopná uložiť dáta o činnosti vodiča rovnako ako karta vodiča. Dielenská karta musí byť schopná uchovať dáta o činnosti vodiča za aspoň jeden deň priemernej činnosti vodiča. 5.3.6 Dáta o začiatku alebo konci denného pracovného času Dielenská karta musí byť schopná uložiť záznamy dát o začiatku alebo konci denného pracovného času rovnako ako karta vodiča. Dielenská karta musí byť schopná uchovať aspoň tri páry takých záznamov. 5.3.7 Dáta o udalostiach a poruchách Dielenská karta musí byť schopná uložiť záznamy dát o udalostiach a poruchách rovnako ako karta vodiča. Dielenská karta musí byť schopná uložiť dáta za tri najnovšie udalosti každého typu (t. j. 18 udalostí) a za šesť najnovších porúch každého typu (t. j. 12 porúch). 5.3.8 Dáta o kontrolnej činnosti Dielenská karta musí byť schopná uložiť záznamy dát o kontrolnej činnosti rovnako ako karta vodiča. 5.3.9 Dáta o kalibrácii a časovom nastavení Dielenská karta musí byť schopná uchovať záznamy o kalibrácii alebo časovom nastavení, ktoré sa vykonávali zatiaľ čo bola karta vložená v záznamovom zariadení. Každý záznam o kalibrácii musí byť schopný uchovať tieto dáta: - účel kalibrácie (prvá inštalácia, inštalácia, pravidelná prehliadka), - identifikácia vozidla, - aktualizované alebo potvrdené parametre (w, k, l, rozmer pneumatík, nastavenia zariadenia obmedzujúceho rýchlosť, počítadlo kilometrov (nové a staré hodnoty), dátum a čas (nové a staré hodnoty), - identifikácia záznamového zariadenia (číslo časti jednotky vozidla, sériové číslo jednotky vozidla, sériové číslo snímača pohybu). Dielenská karta musí byť schopná uložiť aspoň 88 takých záznamov. Dielenská karta musí mať počítadlo udávajúce celkový počet kalibrácií vykonaných s kartou. Dielenská karta musí mať počítadlo udávajúce počet kalibrácií vykonaných od jej posledného stiahnutia. 5.3.10 Dáta o špecifických podmienkach Dielenská karta musí byť schopná uložiť dáta relevantné pre špecifické podmienky rovnako ako karta vodiča. 5.4 Kontrolná karta 5.4.1 Identifikácia karty Kontrolná karta musí byť schopná uložiť nasledovné identifikačné dáta karty: - číslo karty, - členský štát, ktorý kartu vydal, názov vydávajúceho úradu, dátum vydania, - dátum začiatku platnosti karty, dátum skončenia platnosti karty (ak je). 5.4.2 Identifikácia držiteľa karty Kontrolná karta musí byť schopná uložiť nasledovné identifikačné dáta držiteľa karty: - názov kontrolného orgánu, - adresu kontrolného orgánu, - priezvisko držiteľa, - meno(á) držiteľa, - uprednostnený jazyk. 5.4.3 Dáta o kontrolnej činnosti Kontrolná karta musí byť schopná uložiť tieto dáta o kontrolnej činnosti: - dátum a čas kontroly, - druh kontroly (zobrazovanie, tlač alebo stiahnutie z jednotky vozidla alebo stiahnutie z karty). - (prípadne) časový úsek sťahovania, - registračné číslo vozidla a členský štát registrácie kontrolovaného vozidla, - číslo karty a členský štát, ktorý vydal kontrolovanú kartu vodiča. Kontrolná karta musí byť schopná uchovať aspoň 230 takých záznamov. 5.5 Podniková karta 5.5.1 Identifikácia karty Podniková karta musí byť schopná uložiť nasledovné identifikačné dáta karty: - číslo karty, - členský štát, ktorý kartu vydal, názov vydávajúceho úradu, dátum vydania, - dátum začiatku platnosti karty, dátum skončenia platnosti karty (ak je). 5.5.2 Identifikácia držiteľa karty Podniková karta musí byť schopná uložiť nasledovné identifikačné dáta držiteľa karty: - názov podniku, - adresa podniku. 5.5.3. Dáta o činnosti podniku Podniková karta musí byť schopná uložiť nasledovné dáta o činnosti podniku: - dátum a čas činnosti, - druh činnosti (zablokovanie alebo odblokovanie jednotky vozidla, alebo stiahnutie z jednotky vozidla, alebo stiahnutie z karty), - (prípadne) časový úsek sťahovania, - registračné číslo vozidla a registrujúci úrad členského štátu, - číslo karty a členský štát, ktorý vydal kartu (v prípade sťahovania). Podniková karta musí byť schopná uchovať aspoň 230 takých záznamov. V. MONTÁŽ ZÁZNAMOVÉHO ZARIADENIA 1. Montáž Nové záznamové zariadenie sa musí dodať v neaktivovanom stave montérom alebo výrobcovi vozidla so všetkými kalibračnými parametrami uvedenými v kapitole III(20), nastavenými na vhodné a platné štandardné hodnoty. Ak nie je uvedená žiadna vhodná hodnota, písmenový parameter sa nastaví na reťazec "?" a numerický parameter na "0". Pred svojou aktiváciou musí záznamové zariadenie zaručiť prístup ku kalibračnej funkcii dokonca aj vtedy, keď nie je v režime kalibrácie. Pred svojou aktiváciou nesmie záznamové zariadenie ani zaznamenávať, ale ani ukladať dáta uvedené v bodoch III.12.3 až III.12.9 a III.12.12 až III.12.14 vrátane. Počas montáže musí výrobca vozidla predbežne nastaviť všetky známe parametre. Výrobcovia vozidla alebo montéri musia aktivovať záznamové zariadenie predtým, než opustí prevádzkové priestory, v ktorých sa montáž uskutočnila. Aktivácia záznamového zariadenia sa spustí automaticky pri prvom vložení dielenskej karty do jedného z jej rozhraní. Špecifické párovacie operácie medzi snímačom pohybu a jednotkou vozidla sa uskutočnia automaticky pred alebo počas aktivácie. Po svojej aktivácii záznamové zariadenie zabezpečuje všetky funkcie a prístupové práva k dátam. Záznamové a ukladacie funkcie záznamového zariadenia musia byť po jeho aktivácii úplne prevádzkyschopné. Po montáži nasleduje kalibrácia. Prvá kalibrácia bude obsahovať zápis registračného čísla vozidla a uskutoční sa do dvoch týždňov po montáži alebo po pridelení registračného čísla vozidla podľa toho, čo sa udeje neskôr. Záznamové zariadenie musí byť umiestnené vo vozidle tak, aby umožňovalo vodičovi z jeho sedadla prístup k potrebným funkciám. 2. Montážny štítok Potom, ako bolo záznamové zariadenie skontrolované pri montáži, pripevní sa na záznamové zariadenie alebo vedľa neho montážny štítok, ktorý musí byť zreteľne viditeľný a ľahko prístupný. Po každom zásahu vykonanom schváleným montérom alebo dielňou sa namiesto predchádzajúceho štítku pripevní nový. Na montážnom štítku musia byť aspoň tieto údaje: - meno, adresa alebo obchodný názov schváleného montéra alebo dielne, - charakteristický koeficient vozidla vo forme "W = … imp/km", - konštanta záznamového zariadenia vo forme "k = … imp/km", - účinný obvod pneumatík kolies vo forme "l = … mm", - rozmer pneumatík, - dátum, kedy bol stanovený charakteristický koeficient vozidla a meraný účinný obvod pneumatík kolies, - identifikačné číslo vozidla. 3. Zaplombovanie Musia sa zaplombovať nasledovné časti: - každý spoj, ktorý ak je rozpojený, by mohol spôsobiť nezistiteľnú zmenu alebo nezistiteľnú stratu dát, - montážny štítok, pokiaľ nie je pripevnený tak, že sa nedá odstrániť bez toho, aby označenia, ktoré je na ňom. Uvedené plomby sa môžu odstrániť: - v prípade núdze, - v prípade montáže, nastavenia alebo opravy zariadenia obmedzujúceho rýchlosť alebo akéhokoľvek iného zariadenia, ktoré prispeje k zvýšeniu cestnej bezpečnosti za predpokladu, že záznamové zaradenie naďalej funguje spoľahlivo a správne a že ho opäť zaplombuje schválený montér alebo dielňa (v súlade s kapitolou VI) ihneď po namontovaní zariadenia obmedzujúceho rýchlosť alebo akéhokoľvek iného zariadenia, ktoré prispeje k zvýšeniu cestnej bezpečnosti, alebo do siedmich dní v ostatných prípadoch. Pri každom porušení týchto plomb sa musí vyhotoviť písomné vyhlásenie s uvedením dôvodov takého porušenia a musí sa poskytnúť príslušnému orgánu. VI. SKÚŠKY, KONTROLY A OPRAVY Okolnosti, za ktorých môžu byť plomby odstránené, ako je uvedené v článku 12.5 nariadenia (EHS) č. 3821/85, naposledy zmeneného a doplneného nariadením (EHS) č. 2135/98, sú definované v kapitole V(3) tejto prílohy. 1. Schvaľovanie montérov a dielní Členské štáty budú schvaľovať, pravidelne kontrolovať a certifikovať subjekty, ktoré vykonávajú: - montáž, - skúšky, - kontroly, - opravy. V rámci článku 12 ods. 1 tohto nariadenia bude dielenská karta vydaná len montérom alebo dielňam schváleným a riadne oprávneným na vykonávanie aktivácie alebo kalibrácie záznamového zariadenia podľa tejto prílohy: - ktorí(é) nemajú nárok na podnikovú kartu. - a ktorých odborné činnosti nepredstavujú možné ohrozenie celkovej bezpečnosti systému podľa doplnku 10. 2. Kontrola nových alebo opravených prístrojov Každé jednotlivé zariadenie bez ohľadu na to, či je nové alebo opravené, sa musí skontrolovať z hľadiska jeho správnej činnosti a presnosti jeho čítaných hodnôt a záznamov, v rámci limitov stanovených v kapitole III.2.1 a III.2.2, pomocou plombovania v súlade s kapitolou V.3 a kalibrácie. 3. Kontrola montáže Po namontovaní na vozidlo musí celková montáž (vrátane záznamového zariadenia) spĺňať ustanovenia týkajúce sa maximálnych tolerancií stanovených v kapitole III.2.1 a III.2.2. 4. Pravidelné prehliadky Pravidelné prehliadky zariadenia namontovaného vo vozidle sa uskutočnia po každej oprave alebo po každej zmene charakteristického koeficientu vozidla, alebo účinného obvodu pneumatík alebo potom, čo sa UTC čas zariadenia odchyľuje o viac než 20 minút od správneho času, alebo keď bolo zmenené registračné číslo vozidla a aspoň raz za dva roky (24 mesiacov) od poslednej kontroly. Tieto prehliadky zahŕňajú nasledovné kontroly: - správne fungovanie záznamového zariadenia, vrátane funkcie ukladania dát na tachografových kartách, - dodržanie ustanovení kapitoly III.2.1 a III.2.2 o maximálnych toleranciách po montáži, - prítomnosť typovej schvaľovacej značky na zariadení, - prítomnosť montážneho štítku, - neporušenosť plomb na zariadení a na ostatných montážnych častiach, - rozmer pneumatík a skutočný účinný obvod pneumatík kolies. Súčasťou týchto prehliadok musí byť aj kalibrácia. 5. Meranie chýb Meranie chýb pri montáži a počas používania sa vykonáva podľa nasledovných podmienok, ktoré sa považujú za časť štandardných skúšobných podmienok: - nenaložené vozidlo v normálnom pohotovostnom stave; - tlak pneumatík v súlade s pokynmi výrobcu, - opotrebenie pneumatík v rámci limitov povolených vnútroštátnymi právnymi predpismi, - pohyb vozidla: - vozidlo sa pohybuje dopredu hnacou silou svojho motora po priamke na rovnom podklade rýchlosťou 50 ± 5 km/h. Meracia vzdialenosť musí byť minimálne 1 000 m. - za predpokladu, že sú porovnateľne presné, môžu sa na skúšku použiť alternatívne metódy, ako je napríklad skúšobné zariadenie. 6. Opravy Dielne musia byť schopné stiahnuť dáta zo záznamového zariadenia, aby mohli tieto dáta odovzdať príslušnému dopravnému podniku. Schválené dielne vydajú dopravným podnikom osvedčenie o nemožnosti stiahnutia dát, keď porucha záznamového zariadenia bráni tomu, aby boli predchádzajúce zaznamenané dáta stiahnuté, dokonca aj po oprave v tejto dielni. Dielne musia minimálne jeden rok uchovávať kópiu každého vydaného osvedčenia. VII. VYDANIE KARTY Postup vydávania kariet zavedený členským štátom musí zodpovedať nasledovnému: Číslo karty prvého vydania tachografovej karty žiadateľovi musí mať postupný index (ak je to aplikovateľné) ako aj index náhrady a index obnovy nastavený na "0". Čísla kariet všetkých tachografových kariet, ktoré sa nevzťahujú k osobe, vydaných jednému kontrolnému orgánu, jednej dielni alebo jednému dopravnému podniku, musia mať rovnakých prvých 13 číslic a musia mať rôzne poradové čísla. Tachografová karta vydaná ako náhrada existujúcej tachografovej karty musí mať rovnaké číslo ako karta, ktorú nahrádza, no index náhrady sa zvýši o "1" (v poradí 0, …, 9, A, …, Z). Tachografová karta vydaná ako náhrada existujúcej tachografovej karty musí mať rovnaký dátum skončenia platnosti ako karta, ktorú nahrádza. Tachografová karta vydaná ako obnova existujúcej tachografovej karty musí mať rovnaké číslo ako karta, ktorú obnovuje, pričom sa však index náhrady znova nastaví na "0" a index obnovy sa zvýši o "1" (v poradí 0, …, 9, A, …, Z). Výmena existujúcej tachografovej karty za účelom zmeny administratívnych údajov sa riadi pravidlami obnovy príslušného členského štátu alebo pravidlami prvého vydania, ak bola vykonaná iným členským štátom. Do rubriky "Priezvisko držiteľa karty" u dielenskej alebo kontrolnej karty, ktorá nie je vztiahnutá na osobu, sa uvedie názov dielne alebo kontrolného orgánu. VIII. TYPOVÉ SCHVÁLENIE ZÁZNAMOVÉHO ZARIADENIA A TACHOGRAFOVÝCH KARIET 1. Všeobecné body Na účely tejto kapitoly slová "záznamové zariadenie" znamenajú "záznamové zariadenie alebo jeho komponenty. Žiadne typové schválenie sa nevyžaduje pre spojovacie káble snímača pohybu a jednotky vozidla. Papier používaný záznamovým zariadením sa považuje za komponent záznamového zariadenia." Záznamové zariadenie musí byť na schválenie dodané úplné so všetkými zabudovanými doplnkovými zariadeniami. Typové schválenie záznamového zariadenia a tachografových kariet zahŕňa skúšky vzťahujúce sa k bezpečnosti, funkčné skúšky a skúšky interoperability. Kladné výsledky každej z týchto skúšok sú uvedené na príslušnom osvedčení. Typovo schvaľovacie úrady členských štátov neudelia osvedčenie o typovom schválení v súlade s článkom 5 tohto nariadenia, pokiaľ nedostanú: - bezpečnostné osvedčenie, - funkčné osvedčenie, - a osvedčenie o interoperabilite, za záznamové zariadenie alebo tachografovú kartu, ktoré sú predmetom žiadosti o typové schválenie. Každá zmena softwéru alebo hardwéru zariadenia alebo zmena vlastností materiálov použitých jeho výrobcom predtým, ako sa použije, musí byť oznámená orgánu, ktorý udelil typové schválenie pre zariadenie. Tento orgán potvrdí výrobcovi rozšírenie typového schválenia, alebo môže požadovať aktualizáciu alebo potvrdenie príslušných funkčných, bezpečnostných osvedčení alebo osvedčení o interoperabilite. Postupy modernizácie na mieste softwéru záznamového zariadenia musí schváliť orgán, ktorý udelil typového schválenie pre záznamové zariadenie. Modernizácia softwéru nesmie meniť ani vymazať žiadne dáta o činnosti vodiča uložené v záznamovom zariadení. Softvér sa môže modernizovať len na zodpovednosť výrobcu zariadenia. 2. Bezpečnostné osvedčenie Bezpečnostné osvedčenie sa udelí v súlade s ustanoveniami doplnku 10 tejto prílohy. 3. Funkčné osvedčenie Každý uchádzač o typové schválenie poskytne schvaľovaciemu úradu členského štátu všetky materiály a dokumentáciu, ktoré považuje tento úrad za potrebné. Funkčné osvedčenie dostane výrobca len po úspešnom absolvovaní minimálne všetkých funkčných skúšok špecifikovaných v doplnku 9. Typovo schvaľovací úrad udeľuje funkčné osvedčenie. Toto osvedčenie musí okrem mena užívateľa a identifikácie modelu obsahovať podrobný zoznam vykonaných skúšok a dosiahnutých výsledkov. 4. Osvedčenie o interoperabilite Skúšky interoperability vykonáva len skúšobňa, ktorá podlieha Európskej komisii a je pod jej zodpovednosťou. Skúšobňa registruje žiadosti výrobcu o skúšky interoperability v poradí, v ktorom boli doručené. Žiadosti sa oficiálne zaregistrujú len vtedy, keď skúšobňa má k dispozícii: - úplný súbor materiálov a dokumentov potrebných na také skúšky interoperability, - zodpovedajúce bezpečnostné osvedčenie, - zodpovedajúce funkčné osvedčenie, Dátum registrácie žiadosti sa oznámi výrobcovi. Skúšobňa nevykoná žiadne skúšky interoperability pre záznamové zariadenie alebo tachografovú kartu, ktorým nebolo udelené bezpečnostné a funkčné osvedčenie. Každý výrobca žiadajúci o vykonanie skúšok interoperability je povinný ponechať skúšobni poverenej vykonávaním týchto skúšok, úplný súbor materiálov a dokumentov, ktoré poskytol za účelom vykonania skúšok. Skúšky interoperability sa v súlade s ustanoveniami odseku 5 doplnku 9 tejto prílohy vykonajú vždy pre všetky typy záznamového zariadenia alebo tachografových kariet: - ktoré majú ešte platné typové schválenia, alebo - pre ktoré sa požaduje typové schválenie a ktoré majú platné osvedčenie o interoperabilite. Osvedčenie o interoperabilite udelí skúšobňa výrobcovi len po všetkých úspešne absolvovaných skúškach interoperability. Ak neboli skúšky interoperability úspešné s jedným alebo niekoľkými záznamovými zariadeniami alebo tachografovými kartami, podľa požiadavky 283, osvedčenie o interoperabilite sa nesmie vydať, kým žiadajúci výrobca nevykoná potrebné zmeny a neabsolvuje úspešne skúšky interoperability. Skúšobňa musí s pomocou výrobcu, ktorého sa táto chyba v interoperabilite týka, zistiť príčinu problému a musí sa pokúsiť pomôcť výrobcovi pri hľadaní technického riešenia. V prípade, že výrobca zmenil svoj výrobok, musí všetkým relevantným orgánom preukázať, že bezpečnostné a funkčné osvedčenia sú stále platné. Osvedčenie o interoperabilite je platné šesť mesiacov. Odoberie sa na konci tohto obdobia, ak výrobca nedostal zodpovedajúce osvedčenie o typovom schválení. Osvedčenie o interoperabilite predloží výrobca typovému schvaľovaciemu úradu členského štátu, ktorý udelil funkčné osvedčenie. Žiaden prvok, ktorý by mohol byť príčinou chyby v interoperabilite, sa nesmie použiť na získanie prospechu alebo na získanie dominantného postavenia. 5. Osvedčenie o typovom schválení Typovo schvaľovací úrad členského štátu môže udeliť osvedčenie o typovom schválení pokiaľ mu budú predložené tri požadované osvedčenia. Kópiu osvedčenia o typovom schválení vyhotoví typovo schvaľovací úrad pre skúšobňu poverenú vykonávaním skúšok interoperability v čase udelenia osvedčenia výrobcovi. Skúšobňa príslušná na vykonávanie skúšok interoperability musí udržiavať webovú stránku, na ktorej bude aktualizovať zoznam modelov záznamových zariadení alebo tachografových kariet: - za ktoré bola zaregistrovaná žiadosť na vykonanie skúšok interoperability, - ktorým bolo udelené osvedčenie o interoperabilite (aj keď len predbežné), - ktorým bolo udelené osvedčenia o typovom schválení. 6. Výnimočný postup: prvé skúšky interoperability Do štyroch mesiacov potom, čo bola prvá sada záznamového zariadenia a tachografových kariet (karty vodiča, dielenské, kontrolné a podnikové karty) certifikovaná ako interoperabilná, každé udelené osvedčenie o interoperabilite (vrátane skutočne prvého) vzťahujúce sa k žiadostiam zaregistrovaným počas tohto obdobia, sa považuje za predbežné. Ak na konci tohto obdobia sú všetky príslušné výrobky interoperabilné, všetky zodpovedajúce osvedčenia o interoperabilite sa stávajú definitívnymi. Ak sa počas tohto obdobia zistia chyby v interoperabilite, skúšobňa poverená vykonávaním skúšok interoperability musí s pomocou všetkých príslušných výrobcov zistiť príčiny problému a vyzve ich, aby vykonali nevyhnutné úpravy. Ak na konci tohto obdobia pretrvávajú problémy z hľadiska interoperability, skúšobňa poverená vykonávaním skúšok interoperability, v spolupráci s príslušnými výrobcami a s typovo schvaľovacími úradmi, ktoré udelili zodpovedajúce funkčné osvedčenia, musí zistiť príčiny chýb v interoperabilite a určiť zmeny, ktoré musí vykonať každý príslušný výrobca. Hľadanie technických riešení môže trvať maximálne dva mesiace, po uplynutí ktorých, ak sa nenašlo žiadne spoločné riešenie, komisia po konzultácii so skúšobňou poverenou vykonávaním skúšok interoperability rozhodne o tom, ktoré zariadenie(a) a karta(y) dostanú definitívne osvedčenie o interoperabilite s uvedením dôvodov pre také rozhodnutie. Každá žiadosť o vykonanie skúšok interoperability registrovaná skúšobňou od konca štvormesačného obdobia po udelení prvého predbežného osvedčenia o interoperabilite do dátumu rozhodnutia komisie uvedeného v požiadavke 294, sa odloží do doby, kým nebudú vyriešené pôvodné problémy interoperability. Také žiadosti sa potom spracujú v poradí, v akom boli zaregistrované. Doplnok 1 SLOVNÍK DÁT OBSAH 1. Úvod … 1.1 Základňa pre definíciu typov dát … 1.2 Referenčné dokumenty … 2. Definície typov dát … 2.1 ActivityChangeInfo … 2.2 Address … 2.3 BCDString … 2.4 CalibrationPurpose … 2.5 CardActivityDailyRecord … 2.6 CardActivityLengthRange … 2.7 CardApprovalNumber … 2.8 CardCertificate … 2.9 CardChipIdentification … 2.10 CardConsecutiveIndex … 2.11 CardControlActivityDataRecord … 2.12 CardCurrentUse … 2.13 CardDriverActivity … 2.14 CardDrivingLicenceInformation … 2.15 CardEventData … 2.16 CardEventRecord … 2.17 CardFaultData … 2.18 CardFaultRecord … 2.19 CardIccIdentification … 2.20 CardIdentification … 2.21 CardNumber … 2.22 CardPlaceDailyWorkPeriod … 2.23 CardPrivateKey … 2.24 CardPublicKey … 2.25 CardRenewalIndex … 2.26 CardReplacementIndex … 2.27 CardSlotNumber … 2.28 CardSlotsStatus … 2.29 CardStructureVersion … 2.30 CardVehicleRecord … 2.31 CardVehiclesUsed … 2.32 Certificate … 2.33 CertificateContent … 2.34 CertificateHolderAuthorisation … 2.35 CertificateRequestID … 2.36 CertificationAuthorityKID … 2.37 CompanyActivityData … 2.38 CompanyActivityType … 2.39 CompanyCardApplicationIdentification … 2.40 Compan